01994A0103(01) — SK — 23.08.2018 — 015.002

Tento text slúži výlučne ako dokumentačný nástroj a nemá žiadny právny účinok. Inštitúcie Únie nenesú nijakú zodpovednosť za jeho obsah. Autentické verzie príslušných aktov vrátane ich preambúl sú tie, ktoré boli uverejnené v Úradnom vestníku Európskej únie a ktoré sú dostupné na portáli EUR-Lex. Tieto úradné znenia sú priamo dostupné prostredníctvom odkazov v tomto dokumente

Zmenená a doplnená:





Opravená a doplnená:







(*) Tento akt nebol zatiaľ uverejnený v slovenčine.









▼B

DOHODA O EURÓPSKOM HOSPODÁRSKOM PRIESTORE

OBSAH PREAMBULA ČASŤ I CIELE A PRINCÍPY ČASŤ II VOĽNÝ POHYB TOVARU Kapitola 1 Základné princípy Kapitola 2 Poľnohospodárske výrobky a výrobky rybného hospodárstva Kapitola 3 Spolupráca v colných záležitostiach a v podpore obchodu Kapitola 4 Ďalšie pravidlá týkajúce sa voľného pohybu tovaru Kapitola 5 Výrobky z uhlia a ocele ČASŤ III VOĽNÝ POHYB OSÔB, SLUŽIEB A KAPITÁLU Kapitola 1 Pracovníci a samostatne zárobkovo činné osoby Kapitola 2 Právo usadiť sa Kapitola 3 Služby Kapitola 4 Kapitál Kapitola 5 Spolupráca v hospodárskej a menovej politike Kapitola 6 Doprava ČASŤ IV HOSPODÁRSKA SÚŤAŽ A OSTATNÉ SPOLOČNÉ PRAVIDLÁ Kapitola 1 Pravidlá uplatniteľné na podniky Kapitola 2 Štátna pomoc Kapitola 3 Ostatné spoločné pravidlá ČASŤ V HORIZONTÁLNE USTANOVENIA TÝKAJÚCE SA ŠTYROCH SLOBÔD Kapitola 1 Sociálna politika Kapitola 2 Ochrana spotrebiteľa Kapitola 3 Životné prostredie Kapitola 4 Štatistika Kapitola 5 Právo obchodných spoločností ČASŤ VI SPOLUPRÁCA MIMO OBLASTI ŠTYROCH SLOBÔD. ČASŤ VII INŠTITUCIONÁLNE USTANOVENIA Kapitola 1 Štruktúra združenia Kapitola 2 Rozhodovací postup Kapitola 3 Homogénnosť, postup dohľadu a riešenie sporov Kapitola 4 Ochranné opatrenia. ČASŤ VIII FINANČNÝ MECHANIZMUS ČASŤ IX VŠEOBECNÉ A ZÁVEREČNÉ USTANOVENIA PROTOKOLY PRÍLOHY ZÁVEREČNÝ AKT







PREAMBULA ▼M187 EURÓPSKE SPOLOČENSTVO, BELGICKÉ KRÁĽOVSTVO, BULHARSKÁ REPUBLIKA, ČESKÁ REPUBLIKA, DÁNSKE KRÁĽOVSTVO, SPOLKOVÁ REPUBLIKA NEMECKO, ESTÓNSKA REPUBLIKA, ÍRSKO, HELÉNSKA REPUBLIKA, ŠPANIELSKE KRÁĽOVSTVO, FRANCÚZSKA REPUBLIKA, ▼M268 CHORVÁTSKA REPUBLIKA, ▼M187 TALIANSKA REPUBLIKA, CYPERSKÁ REPUBLIKA, LOTYŠSKÁ REPUBLIKA, LITOVSKÁ REPUBLIKA, LUXEMBURSKÉ VEĽKOVOJVODSTVO, ►M268 MAĎARSKO ◄ , ►M268 MALTA ◄ , HOLANDSKÉ KRÁĽOVSTVO, RAKÚSKA REPUBLIKA, POĽSKÁ REPUBLIKA, PORTUGALSKÁ REPUBLIKA, RUMUNSKO, SLOVINSKÁ REPUBLIKA, SLOVENSKÁ REPUBLIKA, FÍNSKA REPUBLIKA, ŠVÉDSKE KRÁĽOVSTVO, SPOJENÉ KRÁĽOVSTVO VEĽKEJ BRITÁNIE A SEVERNÉHO ÍRSKA a ISLANDSKÁ REPUBLIKA, LICHTENŠTAJNSKÉ KNIEŽATSTVO, NÓRSKE KRÁĽOVSTVO, ▼B ďalej iba ako ZMLUVNÉ STRANY, SÚC PRESVEDČENÉ o príspevku, ktorý prinesie Európsky hospodársky priestor k vytvoreniu Európy založenej na mieri, demokracii a ľudských právach; OPÄTOVNE POTVRDZUJÚC vysokú prioritu privilegovaného vzťahu Európskeho spoločenstva a jeho členských štátov a štátov EZVO, založeného na blízkosti, dlhodobých spoločných hodnotách a európskej identite; ROZHODNÚC SA prispievať na základe trhovej ekonomiky k celosvetovej liberalizácii obchodu a spolupráci, predovšetkým v súlade so Všeobecnou dohodou o clách a obchode a s dohodou o Organizácii pre hospodársku spoluprácu a rozvoj; ZVÁŽIAC cieľ vytvorenia dynamického a homogénneho Európskeho hospodárskeho priestoru založeného na spoločných pravidlách a rovnakých podmienkach hospodárskej súťaže a zabezpečenia primeraných prostriedkov na presadzovanie vrátane presadzovania na súdnej úrovni, ktoré sa dosiahne na základe rovnosti, vzájomnosti a celkovej rovnováhy výhod, práv a povinností zmluvných strán; ROZHODNÚC SA zabezpečiť čo najplnšiu možnú realizáciu voľného pohybu tovaru, osôb, služieb a kapitálu v rámci celého Európskeho hospodárskeho priestoru a súčasne posilovanie a rozširovanie spolupráce v oblasti ochrannej politiky a horizontálnej politiky; S CIEĽOM podporovať harmonický rozvoj Európskeho hospodárskeho priestoru a s presvedčením potreby prispievať prostredníctvom uplatňovania tejto dohody k zmierňovaniu regionálnych hospodárskych a spoločenských rozdielov; SO ŽELANÍM prispievať k posilovaniu spolupráce medzi členmi Európskeho parlamentu a parlamentov štátov EZVO, ako aj medzi sociálnymi partnermi Európskeho spoločenstva a sociálnymi partnermi štátov EZVO; S PRESVEDČENÍM dôležitosti úlohy, ktorú bude mať v Európskom hospodárskom priestore uplatňovanie práv, udelené zmluvným stranám touto dohodou a úloha ich súdnej ochrany; S ROZHODNUTÍM zachovávať, ochraňovať a zdokonaľovať životné prostredie a zabezpečiť rozvážne a racionálne využívanie prírodných zdrojov predovšetkým na základe princípu trvalo udržateľného rozvoja a princípu prijímania bezpečnostných a preventívnych akcií; ROZHODNÚC SA vychádzať v priebehu ďalšieho rozvoja pravidiel zo zabezpečenia vysokej úrovne ochrany zdravia, bezpečnosti a životného prostredia; BERÚC NA VEDOMIE význam rozvoja sociálnej dimenzie vrátane rovnakého zaobchádzania s mužmi a ženami v Európskom hospodárskom priestore a želajúc zabezpečiť hospodársky a spoločenský pokrok a rozvíjať podmienky plnej zamestnanosti, zvýšenej životnej úrovne a zlepšených pracovných podmienok v rámci Európskeho hospodárskeho priestoru; ROZHODNÚC SA presadzovať záujmy spotrebiteľov a posilňovať ich postavenie na trhu, s cieľom dosiahnuť vysokú úroveň ochrany spotrebiteľa; UPLATŇUJÚC spoločné ciele posilnenia vedeckej a technologickej základne európskeho priemyslu a povzbudzovania, aby dosahovala vyššiu konkurencie schopnosť na medzinárodnej úrovni; PREDPOKLADAJÚC, že uzavretie tejto dohody vopred nevylučuje možnosť pre akýkoľvek štát EZVO, aby pristúpil k Európskym spoločenstvám; KEĎŽE s plnou úctou k nezávislosti súdov cieľom zmluvných strán je dosiahnuť a udržať jednotný výklad a uplatnenie tejto dohody a tých ustanovení právnych predpisov spoločenstva, ktoré sú v zásade prevzaté do tejto dohody, ako aj dosiahnutie rovnakého zaobchádzania s jednotlivcami a hospodárskymi subjektami, pokiaľ ide o štyri slobody a podmienky hospodárskej súťaže; KEĎŽE táto dohoda neobmedzuje nezávislosť rozhodovania ani právomoc zmluvných strán uzatvárať zmluvy s výhradou ustanovení tejto dohody a v medziach určených medzinárodným právom verejným; ROZHODLI SA uzatvoriť túto dohodu:







ČASŤ I

CIELE A PRINCÍPY

Článok 1

1 . Cieľom tejto dohody o združení je podporovať trvalé a vyvážené upevňovanie obchodných a hospodárskych vzťahov medzi zmluvnými stranamis rovnakými podmienkami hospodárskej súťaže a dodržiavaní rovnakých pravidiel s cieľom vytvorenia homogénneho Európskeho hospodárskeho priestoru, ďalej označovaného ako „EHP”.

2. Aby sa dosiahli ciele uvedené v odseku 1, pridruženie zahŕňa v súlade s ustanoveniami tejto dohody: a) voľný pohyb tovaru; b) voľný pohybu osôb; c) voľný pohybu služieb; d) voľný pohybu kapitálu; e) vytvorenie systému, ktorý zabezpečí, že hospodárska súťaž nie je narušená, a že sa rovnako budú dodržiavať jejpravidlá, ako aj f) užšia spolupráca v ostatných oblastiach ako je výskum a vývoj, životné prostredie, vzdelávanie a sociálna politika.

Článok 2

Na účely tejto dohody:

a) pojem „dohoda” znamená hlavnú dohodu, jej protokoly a prílohy ako aj akty, na ktoré sa odvoláva;

(b) ►M135 the term ‘EFTA States’ means the ►M187 ————— ◄ Iceland, the Principality of Liechtenstein and the Kingdom of Norway; ◄

c) pojem „zmluvné strany” znamená, čo sa to týka spoločenstva a členských štátov ES, spoločenstvo a členské štáty ES, alebo spoločenstvo alebo členské štáty ES. Význam, ktorý sa má priradiť tomuto výrazu za každých okolností sa má odvodiť z príslušných ustanovení tejto dohody a z príslušných právomocí spoločenstva a členských štátov ES, ako vyplývajú zo Zmluvy o založení Európskeho hospodárskeho spoločenstva a zo Zmluvy o založení Európskeho spoločenstva uhlia a ocele.

▼M135

d) the term ‘Act of Accession of 16 April 2003’ shall mean the Act concerning the conditions of Accession of the Czech Republic, the Republic of Estonia, the Republic of Cyprus, the Republic of Latvia, the Republic of Lithuania, the Republic of Hungary, the Republic of Malta, the Republic of Poland, the Republic of Slovenia and the Slovak Republic and the adjustments to the Treaties on which the European Union is founded, adopted in Athens on 16 April 2003;

▼M187

e) pojem ‚Akt o pristúpení z 25. apríla 2005‘ znamená Akt o podmienkach pristúpenia Bulharskej republiky a Rumunska a o úpravách Zmlúv, na ktorých je založená Európska únia, prijatý 25. apríla 2005 v Luxemburgu;

▼M268 —————

▼M268

f) pojem ‚Akt o pristúpení z 9. decembra 2011‘ znamená Akt o podmienkach pristúpenia Chorvátskej republiky a o úpravách Zmluvy o Európskej únii, Zmluvy o fungovaní Európskej únie a Zmluvy o založení Európskeho spoločenstva pre atómovú energiu, podpísaný v Bruseli 9. decembra 2011.

▼B

Článok 3

Zmluvné strany prijmú všetky vhodné opatrenia či už všeobecné alebo osobitné, aby zabezpečili splnenie povinností, ktoré vzniknú z tejto dohody.

Musia sa zdržať akýchkoľvek opatrení, ktoré by mohli ohroziť dosiahnutie cieľov tejto dohody

Okrem toho musia uľahčovať spoluprácu v rámci tejto dohody.

Článok 4

V rozsahu uplatnenia tejto dohody a bez toho, aby boli dotknuté jej osobitné ustanovenia, zakazuje sa akákoľvek diskriminácia na základe štátnej príslušnosti.

Článok 5

Zmluvná strana môže kedykoľvek predložiť záležitosť, na ktorej má záujem, na úrovni Spoločného výboru EHP alebo Rady EHP, a to formou ustanovenou v článkoch 92 ods. 2 a 89 ods. 2.

Článok 6

Bez toho, aby bol dotknutý budúci vývoj prípadového práva sa ustanovenia tejto dohody, pokiaľ sú zhodné v podstate so zodpovedajúci pravidlami Zmluvy o založení Európskeho hospodárskeho spoločenstva, a s pravidlami Zmluvy o založení Európskeho spoločenstva uhlia a ocele, a aktmi, ktoré sú prijaté na uplatnenie oboch zmlúv, pri ich vykonávaní a uplatňovaní vykladajú v súlade s príslušnými rozhodnutiami Súdneho dvora Európskych spoločenstiev, ktoré tento dvor prijal pred dátumom podpísania tejto dohody.

Článok 7

Akty, na ktoré sa odvoláva alebo ktoré sú uvádzané v prílohách tejto dohody alebo v rozhodnutiach Spoločného výboru EHP, sú záväzné pre zmluvné strany sú alebo sa stanú súčasťou ich vnútorného právneho poriadku podľa nasledovných zásad:

a) každý akt, ktorý zodpovedá nariadeniu EHS, ako taký sa stane súčasťou vnútorného právneho poriadku zmluvných strán;

b) každý akt, ktorý zodpovedá smernici EHS ponecháva na voľbu orgánov zmluvných strán výber formy a metódy jeho vykonania.y







ČASŤ II

VOĽNÝ POHYB TOVARU







KAPITOLA 1

ZÁKLADNÉ PRINCÍPY

Článok 8

1 . Voľný pohyb tovaru medzi zmluvnými stranami sa zavádza v súlade s ustanoveniami tejto dohody.

2. Pokiaľ nie je uvedené inak, články 10 až 15, 19 a 25 až 27 sa uplatnia iba na výrobky s pôvodom zo zmluvných strán.

3. Pokiaľ nie je inak uvedené, ustanovenia tejto dohody sa uplatnia iba na: a) výrobky, na ktoré sa vzťahujú kapitoly 25 až 29 Harmonizovanému systému opisu komodít a kódovania, s výnimkou výrobkov uvedených v protokole 2; b) výrobky uvedené v protokole 3, ktoré podliehajú špecifickým dojednaniam uvedeným v tomto protokole.

Článok 9

1. Pravidlá pôvodu sú určené v protokole 4. Ponechávajú nedotknuté medzinárodné záväzky, ktoré zmluvné strany prijali alebo môžu prijať zmluvné strany v rámci Všeobecnej dohody o clách a obchode.

2. S cieľom rozvíjať výsledky dosiahnuté v tejto dohode zmluvné strany budú pokračovať vo svojom úsilí naďalej zdokonaľovať a zjednodušovať všetky aspekty a pravidlá pôvodu a prehlbovať spoluprácu v colných záležitostiach.

3. Prvé preskúmanie sa uskutoční pred koncom roka 1993. Následné preskúmania sa uskutočnia v dvojročných intervaloch. Zmluvné strany sa na základe týchto preskúmaní zaväzujú rozhodnúť o vhodných opatreniach, ktoré sa majú začleniť do tejto dohody.

Článok 10

Dovozné a vývozné clá a všetky poplatky s rovnakým účinkom sú medzi zmluvnými stranami zakázané. Bez toho, aby boli doktnuté dojednania uvedené v protokole 5, sa toto pravidlo vzťahuje aj na clá fiskálnej povahy.

Článok 11

Medzi zmluvnými stranami sú zakázané všetky množstevné obmedzenia dovozu a všetky opatrenia s rovnakým účinkom.

Článok 12

Medzi zmluvnými stranami sú zakázané všetky množstevné obmedzenia vývozu a všetky opatrenia s rovnakým účinkom.

Článok 13

Ustanovenia článkov 11 a 12 nevylučujú zákazy alebo obmedzenia dovozu, vývozu alebo tranzitu tovaru odôvodnené princípmi verejnej morálky, verejným poriadkom alebo verejnou bezpečnosťou, ochranou zdravia a života ľudí, zvierat a rastlín, ochranou národného kultúrneho bohatstva, ktoré má umeleckú, historickú alebo archeologickú hodnotu, alebo ochranou priemyselného a obchodného vlastníctva. Tieto zákazy alebo obmedzenia však nesmú byť prostriedkami svojvoľnej diskriminácie alebo skrytého obmedzovania obchodu medzi zmluvnými stranami.

Článok 14

Žiadna zmluvná strana nezdaní výrobky iných zmluvných strán nijakou priamou alebo nepriamou vnútroštátnou daňou prevyšujúcou dane ukladané priamo či nepriamo na podobné domáce výrobky.

Ďalej, žiadna zmluvná strana nezdaní výrobky iných členských štátov nijakou vnútroštátnou daňou, ktorá nepriamo ochraňuje iné výrobky.

Článok 15

Navrátenie vnútroštátnych daní pri výrobkoch vyvážaných na územie niektorej zmluvnej strany nepresiahne vnútroštátne dane, ktoré sa im priamo či nepriamo ukladajú.

Článok 16

1 . Zmluvné strany zabezpečia, že akýkoľvek štátny monopol obchodnej povahy sa prispôsobí tak, aby neexistovala žiadna diskriminácia medzi štátnymi príslušníkmi členských štátov ES a štátov EZVO v podmienkach nákupu a odbytu tovaru.

2. Ustanovenia tohto článku sa vzťahujú na každý orgán, prostredníctvom ktorého príslušné orgány zmluvných strán právne alebo fakticky, priamo alebo nepriamo kontrolujú, riadia alebo významne ovplyvňuje dovoz alebo vývoz medzi zmluvnými stranami. Tieto ustanovenia sa vzťahujú aj na monopoly, ktoré štát zveril iným subjektom.







KAPITOLA 2

POĽNOHOSPODÁRSKE VÝROBKY A VÝROBKY RYBNÉHO HOSPODÁRSTVA

Článok 17

Príloha I obsahuje špecifické dojednania týkajúce sa veterinárnych a fytosanitárnych záležitostí.

Článok 18

Bez toho, aby boli dotknuté osobitné dojednania, ktoré riadia obchod s poľnohospodárskymi výrobkami, zmluvné strany zabezpečia, aby dojednania ustanovené v článkoch 17 a 23 písm. a) a b) tak, ako sa uplatňujú na výrobky iné než tie, na ktoré sa vzťahuje článok 8 ods. 3, neboli ohrozené inými technickými prekážkami obchodu. Použije sa článok 13.

Článok 19

1 . Zmluvné strany preskúmajú tie ťažkosti, ktoré môžu vzniknúť pri obchodovaní s poľnohospodárskymi výrobkami a budú sa snažiť nájsť primerané riešenia.

2. Zmluvné strany sa zaväzujú pokračovať vo svojom úsilí s cieľom dosiahnuť postupnú liberalizáciu obchodovania s poľnohospodárskymi výrobkami.

3. S týmto zámerom zmluvné strany pred koncom roka 1993 uskutočnia preskúmanie a potom následne v dvojročných intervaloch ďalšie preskúmania podmienok obdchodovania s poľnohospodárskymi výrobkami.

4. Vo svetle výsledkov uskutočnených preskúmaní v rámci ich príslušných poľnohospodárskych politík a so zohľadnením výsledkov Uruguajského kola, zmluvné strany sa rozhodnú v rámci tejto dohody o výhodnejšom, dvojstrannom alebo mnohostrannom, vzájomnom a vzájomne výhodnom základe pre ďalšie znižovanie všetkých druhov prekážok obchodu v sektore poľnohospodárstva vrátane tých, ktoré vyplývajú zo štátnych monopolov obchodnej povahy v odvetví poľnohospodárstva.

Článok 20

Ustanovenia a dojednania, ktoré sa uplatnia na ryby a ostatné morské produkty sú uvedené v protokole 9.







KAPITOLA 3

SPOLUPRÁCA V COLNÝCH ZÁLEŽITOSTIACH A V UĽAHČENÍ OBCHODU

Článok 21

1 . Aby sa uľahčil obchod medzi zmluvnými stranami, zmluvné strany zjednodušia hraničnú kontrolu a formality. Dojednanie s týmto zámerom sú uvedené v protokole 10.

2. Zmluvné strany si navzájom pomáhajú v colných záležitostiach, aby zabezpečili správne uplatňovanie colných právnych predpisov. Dojednania s týmto zámerom sú uvedené v protokole 11.

3. Zmluvné strany posilnia a rozšíria spoluprácu s cieľom zjednodušiť postupy v obchode s tovarom, predovšetkým v kontexte programov spoločenstva, projektov a činností zameraných na uľahčenie obchodu v súlade s pravidlami stanovenými v časti VI.

4. Bez ohľadu na článok 8 ods. 3 sa tento článok uplatní na všetky výrobky.

Článok 22

Zmluvná strana, zvažujúca znížiť účinnú úroveň ciel alebo poplatkov s rovnaký účinkom, ktoré sú uplatniteľné voči tretím krajinám, na ktoré sa uplatňuje doložka najvyšších výhod alebo ktorá zvažuje pozastaviť ich uplatňovanie, pokiaľ je to prakticky možné, upovedomí Spoločný výbor EHP najneskôr do 30 dní pred nadobudnutím účinnosti takéhoto zníženia alebo pozastavenia. Zohľadní odozvy od ostatných zmluvných strán ohľadne akéhokoľvek narušenia, ktoré by mohlo vyplynúť z jej plánovanej akcie.







KAPITOLA 4

ĎAĽŠIE PRAVIDLÁ TÝKAJÚCE SA VOĽNÉHO POHYBU TOVARU

Článok 23

Osobitné ustanovenia a dojednania sú určené v:

a) protokole 12 a prílohe II súvisiace s technickými predpismi, normami, skúškami a certifikáciou,

b) protokole 47 súvisiace so zrušením technických prekážok v obchodovaní s vínom,

c) prílohe III tie, ktoré súvisia zo zodpovednosťou za výrobok.

Tieto sa uplatnia na všetky výrobky, pokiaľ nie je ustanovené inak.

Článok 24

Príloha IV obsahuje osobitné ustanovenia a dojednania ohľadne energetiky.

Článok 25

Ak dodržiavanie článkov 10 a 12 vedie k:

a) spätnému vývozu do tretej krajiny, voči ktorej zmluvné strany vzhľadom na daný výrobok uplatňujú množstevné obmedzenia vývozu, vývozné clá alebo opatrenia či poplatky s rovnakým účinkom;

b) vážnemu nedostatku alebo hrozbe nedostatku výrobku, ktorý je zásadný pre vyvážajúcu zmluvnú stranu;

a ak by vyššie uvedené situácie mohla vyvolať, alebo je pravdepodobné, že vyvolá vážne ťažkosti vyvážajúcej zmluvnej strany, potom zmluvná strana môže prijať vhodné opatrenia v súlade s postupmi ustanovenými v článku 113.

Článok 26

Antidumpingové opatrenia, vyrovnávacie clá a opatrenia voči nezákonným obchodným praktikám, uplatniteľné voči tretím stranám, nemožno uplatňovať vo vzťahu medzi zmluvnými stranami, pokiaľ táto dohoda nestanovuje inak.







KAPITOLA 5

VÝROBKY Z UHLIA A OCELE

Článok 27

Ustanovenia a dojednania ohľadne výrobkov z uhlia a ocele sú uvedené v protokoloch 14 a 25.







ČASŤ III

VOĽNÝ POHYB OSÔB, SLUŽIEB A KAPITÁLU







KAPITOLA I

PRACOVNÍCI A SAMOSTATNE ZÁROBKOVO ČINNÉ OSOBY

Článok 28

1 . Medzi členskými štátmi ES a štátmi EZVO sa zabezpečuje voľný pohyb pracovníkov.

2. Voľný pohyb pracovníkov zahŕňa zrušenie akejkoľvek diskriminácie pracovníkov členských štátov ES a štátov EZVO na základe štátnej príslušnosti, pokiaľ ide o zamestnanie, odmenu za prácu a ostatné pracovné podmienky.

3. S výnimkou obmedzení odôvodnených verejným poriadkom, verejnou bezpečnosťou a ochranou verejného zdravia majú pracovníci právo: a) uchádzať sa o skutočne ponúkané pracovné miesta; b) voľne sa za týmto účelom pohybovať na území členských štátov ES alebo štátov EZVO; c) na pobyt v členskom štáte ES alebo štáte EZVO za účelom zamestnania v súlade s ustanoveniami zákonov, iných právnych predpisov alebo správnych aktov, ktorými sa upravuje zamestnávanie vlastných štátnych príslušníkov tohto štátu; d) po ukončení zamestnania zostať na území členského ES alebo štátu EZVO štátu za podmienok ustanovených vo vykonávacích nariadeniach, ktoré stanoví Komisia.

4. Ustanovenia tohto článku sa nevzťahujú na zamestnávanie v štátnej alebo verejnej službe.

5. Príloha V obsahuje osobitné ustanovenia o voľnom pohybe pracovníkov.

Článok 29

Aby sa zabezpečila sloboda pohybu pracovníkov a samostatne zárobkovo činných osôb, zmluvné strany zabezpečia v oblasti sociálneho zabezpečenia v zmysle prílohy VI pre pracovníkov, samostatne zárobkovo činné osoby a ich závislých rodinných príslušníkov najmä:

a) na účely nadobudnutia a zachovania nároku na dávky a stanovenia ich výšky započítanie všetkých dôb získaných, podľa práva viacerých krajín;

b) výplatu dávok osobám s bydliskom na území zmluvných strán.

Článok 30

Aby sa uľahčilo osobám prijať zamestnanie a vykonávať ho alebo pracovať ako samostatne zárobkovo činná osoba, zmluvné strany prijmú potrebné opatrenia tak, ako sú obsiahnuté v prílohe VII, ohľadne vzájomného uznávania diplomov, osvedčení a ostatných dokladov o formálnej kvalifikácii a zabezpečia koordináciu zákonov, iných právnych predpisov alebo správnych opatrení zmluvných strán, ktoré sa týkajú prístupu k zamestnaniu a samostatnej zárobkovej činnosti a ich výkonu.







KAPITOLA 2

PRÁVO USADIŤ SA

Článok 31

1 . V rámci ustanovení tejto dohody nebudú existovať žiadne obmedzenia ohľadne slobody usadiť sa štátnych príslušníkov členského štátu ES alebo štátu EZVO na území ktoréhokoľvek z týchto štátov. To sa uplatní takisto aj na zakladanie obchodných zastúpení, organizačných zložiek a dcérskych spoločností štátnymi príslušníkmi ktoréhokoľvek členského štátu ES alebo štátu EZVO na území ktoréhokoľvek z týchto štátov.

Sloboda usadiť sa zahŕňa aj právo začať a vykonávať samostatnú zárobkovú činnosť, založiť a viesť podniky, najmä spoločnosti v zmysle druhého odseku článku 34, za podmienok stanovených pre vlastných štátnych príslušníkov právom štátu, v ktorom dochádza k usadeniu sa, pokiaľ ustanovenia kapitoly 4 nestanovujú inak.

2. Prílohy VII až X obsahujú osobitné ustanovenia ohľadom práva usadiť sa.

Článok 32

Ustanovenia tejto kapitoly sa v zmluvných stranách nevzťahujú na činnosti, ktoré u dotknutej zmluvnej strany súvisia, hoci len príležitostne, s výkonom štátnej moci.

Článok 33

Ustanovenia tejto kapitoly a opatrenia z nich vyplývajúce rešpektujú ustanovenia stanovené zákonom, iným právnym predpisom alebo správnym aktom osobitne upravujúce postavenie cudzích štátnych príslušníkov z dôvodov verejného poriadku, verejnej bezpečnosti a verejného zdravia.

Článok 34

So spoločnosťami založenými podľa zákonov členského štátu ES alebo štátu EZVO a ktoré majú svoje sídlo, ústredie alebo hlavné miesto podnikateľskej činnosti na území zmluvných strán, sa pre účel tejto kapitoly zaobchádza rovnako ako s fyzickými osobami, ktoré sú štátnymi príslušníkmi členských štátov ES alebo štátov EZVO.

„Spoločnosťami” sa rozumejú spoločnosti založené podľa občianskeho alebo obchodného práva vrátane družstiev a iných právnických osôb podľa verejného alebo súkromného práva s výnimkou neziskových spoločností.

Článok 35

Ustanovenia článku 30 sa uplatnia na záležitosti, na ktoré sa vzťahuje táto kapitola.







KAPITOLA 3

SLUŽBY

Článok 36

1. V rámci ustanovení tejto dohody neexistujú žiadne obmedzenia slobody poskytovať služby v rámci územia zmluvných strán pokiaľ ide o štátnych príslušníkov členských štátov ES alebo štátov EZVO, ktorí sa usadili v členskom štáte ES alebo v štáte EZVO, inom ako je štát príjemcu služieb.

2. Prílohy IX až X obsahujú osobitné ustanovenia ohľadom slobody poskytovať služby.

Článok 37

V zmysle tejto dohody sa za „služby” považujú plnenia, ktoré sa bežne poskytujú za odplatu, pokiaľ ich neupravujú ustanovenia o voľnom pohybe tovaru, kapitálu a osôb.

Služby zahŕňajú najmä:

a) činnosti priemyselnej povahy;

b) činnosti obchodnej povahy;

c) činnosti remeselnej povahy;

d) činnosti v oblasti slobodných povolaní.

Bez toho, aby boli dotknuté ustanovenia kapitoly 2, poskytovateľ služieb môže dočasne vykonávať svoju činnosť v štáte, v ktorom sa služba poskytuje za rovnakých podmienok, aké tento štát ukladá svojim vlastným štátnym príslušníkom.

Článok 38

Slobodu poskytovať služby v oblasti dopravy upravujú ustanovenia kapitoly 6.

Článok 39

Ustanovenia článku 30 a 32 až 34 sa použijú na otázky upravené touto kapitolou.







KAPITOLA 4

KAPITÁL

Článok 40

V rámci ustanovení tejto dohody neexistujú žiadne obmedzenia medzi zmluvnými stranami na pohyb kapitálu, ktorý patrí osobe s bydliskom v členskom štáte ES alebo štáte EZVO a rovnako neexistuje žiadna diskriminácia z dôvodu štátnej príslušnosti alebo miesta bydliska strán alebo miesta, kde sa kapitál investuje. Príloha XII obsahuje ustanovenia nevyhnutné na vykonávanie tohto článku.

Článok 41

Na bežné platby spojené s pohybom tovaru, osôb, služieb alebo kapitálu medzi zmluvnými stranami v rámci ustanovení tejto dohody sa nesmú uplatňovať žiadne obmedzenia.

Článok 42

1 . Pokiaľ sa na pohyb kapitálu liberalizovaného v súlade s ustanoveniami tejto dohody uplatňujú vnútroštátne pravidlá, ktoré upravujú kapitálový trh a úverový systém, ich uplatnenie sa musí sa uskutočňovať nediskriminačným spôsobom.

2. Pôžičky na priame alebo nepriame financovanie členského štátu ES alebo štátu EZVO alebo jeho regionálnych alebo miestnych orgánov sa poskytnú alebo pridelia iným členským štátom ES alebo iným štátom EZVO len ak sa na tom dotknuté štáty dohodnú.

Článok 43

1. Ak rozdiely v devízových predpisoch medzi členskými štátmi ES a štátmi EZVO by mohli viesť k tomu, že osoby s bydliskom v jednom z týchto štátov by využili voľnejší prevod v rámci územia zmluvných strán, podľa článku 40, a tým by sa obchádzali predpisy jedného z týchto štátov ohľadom pohybu kapitálu do tretích krajín alebo z nich, dotknutá zmluvná strana môže prijať vhodné opatrenia na prekonanie takýchto ťažkostí.

2. Ak by pohyb kapitálu viedol k narušeniu a výkyvom vo fungovaní kapitálového trhu v hociktorom členskom štáte ES alebo v štáte EZVO, potom dotknutá zmluvná strana môže prijať ochranné opatrenia v oblasti pohybu kapitálu.

3. Ak príslušné orgány zmluvnej strany zmenia výmenný kurz, ktorý závažne naruší podmienky hospodárskej súťaže, môžu ďalšie zmluvné strany prijať opatrenia na striktne obmedzené časové obdobie, aby vyvážili dôsledky takýchto zmien.

4. Ak sa niektorý členský štát ES alebo štát EZVO ocitne v ťažkostiach alebo je vážne ohrozený ťažkosťami pokiaľ ide o jeho platobnú bilanciu, či už ako následok platobnej nerovnováhy alebo povahom meny, a ak by takéto ťažkosti mohli predovšetkým ohroziť fungovanie tejto dohody, potom môže dotknutá zmluvná strana prijať ochranné opatrenia.

Článok 44

Na jednej strane spoločenstvo a na druhej strane štáty EZVO uplatnia svoje vnútorné postupy tak, ako je to uvedené v protokole 18 pri vykonávaní ustanovení článku 43.

Článok 45

1. Rozhodnutia, stanoviská a odporúčania súvisiace s opatreniami ustanovenými v článku 43 sa oznamujú Spoločnému výboru EHP.

2. Všetky opatrenia sú predmetom predchádzajúcich konzultácií a výmeny informácií v rámci Spoločného výboru EHP.

3. V situácii uvedenej v článku 43 ods. 2 dotknutá zmluvná strana však môže z dôvodov utajenia a naliehavosti prijať opatrenia, ak sa to ukáže ako nevyhnutné aj bez predchádzajúcich konzultácií a výmeny informácií.

4. Za situácie uvedenej v článku 43 ods. 4, ak vznikne náhla kríza v platobnej bilancii a kde nie je možné dodržať postupy ustanovené v odseku 2, dotknutá zmluvná strana môže prijať nevyhnutné ochranné opatrenia ako určitý predbežný bezpečnostný zákrok. Takéto opatrenia musia spôsobiť iba najmenšie možné výkyvy vo fungovaní tejto dohody a nesmú byť vo svojom rozsahu širšie, ako je to bezprostredne nevyhnutné na nápravu náhlych ťažkostí, ktoré vznikli.

5. Ak sa prijímajú opatrenia v súlade s odsekom 3 a 4, sú oznámené najneskôr v deň, kedy nadobudnú účinnosť, následne sa čím skôr musí uskutočniť výmena informácií, konzultácie ako aj príslušné oznámenia uvedené v odseku 1.







KAPITOLA 5

SPOLUPRÁCA V HOSPODÁRSKEJ A MENOVEJ POLITIKE

Článok 46

Zmluvné strany si budú vymieňať svoje názory a informácie ohľadom vykonávania tejto dohody a dosahu integrácie hospodárskych činností a o uskutočňovaní hospodárskej a menovej politiky. Naviac môžu prerokovať makroekonomickú situáciu, politiku a perspektívy. Táto výmena názorov a informácií nie je záväzná.







KAPITOLA 6

DOPRAVA

Článok 47

1. Články 48 až 52 sa uplatnia na železničnú dopravu, na cestnú dopravu a vnútrozemskú vodnú dopravu.

2. Príloha XIII obsahuje osobitné ustanovenia ohľadom všetkých druhov dopravy.

Článok 48

1. Ustanovenia členského štátu ES alebo štátu EZVO, ktoré sa týkajú železničnej, cestnej alebo vnútrozemskej vodnej dopravy, a ktoré nie sú pokryté prílohou XIII, nesmú byť menej priaznivé vo svojich priamych alebo nepriamych účinkoch na dopravcov ostatných štátov v porovnaní s dopravcami, ktorí sú štátnymi príslušníkmi tohto štátu.

2. Každá zmluvná strana, ktorá sa odkloní od princípu, ustanoveného v odseku 1, musí o tom upovedomiť Spoločný výbor EHP. Zmluvné strany, ktoré neakceptujú takýto odklon, môžu prijať príslušné opatrenia.

Článok 49

Pomoc je s touto zmluvou zlučiteľná, ak slúži na koordináciu dopravy alebo tvorí náhrady za plnenie niektorých záväzkov súvisiacich s výkonom služby vo verejnom záujme.

Článok 50

1. V prípade dopravy v rámci územia zmluvných strán nesmie existovať žiadna diskriminácia formou rozdielnych cien a podmienok na dopravu rovnakého tovaru po rovnakých dopravných trasách a v závislosti od krajiny pôvodu alebo miesta určenia tohto tovaru.

2. Príslušný orgán podľa časti VII z vlastného podnetu alebo na žiadosť členského štátu ES alebo štátu EZVO, preskúma všetky prípady diskriminácie spadajúce do rozsahu tohto článku a prijme potrebné rozhodnutia v rámci svojich vnútorných pravidiel.

Článok 51

1. Uplatňovanie cien a a podmienok pri doprave v rámci územia zmluvných strán, ktoré zahŕňa akúkoľvek podporu alebo ochranu v záujme jedného alebo viacerých podnikov alebo priemyselných odvetví, sa zakazuje, pokiaľ to príslušný orgán podľa článku 50 ods. 2 nepovolí.

2. Príslušný orgán z vlastného podnetu alebo na žiadosť členského štátu ES alebo štátu EZVO preskúma ceny a podmienky uvedené v odseku 1, a prihliadne na jednej strane najmä na požiadavky príslušnej regionálnej hospodárskej politiky, na potreby nerozvinutých oblastí a na problémy v oblastiach vážne ovplyvnených politickými okolnosťami a na druhej strane na účinok týchto cien a podmienok na hospodársku súťaž medzi rôznymi druhmi dopravy.

Príslušný orgán prijme potrebné rozhodnutie v rámci svojich vnútorných pravidiel.

3. Zákaz ustanovený v odseku 1 sa nevzťahuje na sadzby zavedené na dodržanie podmienok hospodárskej súťaže.

Článok 52

Clá alebo poplatky účtované dopravcom k dopravnej cene v súvislosti s prechodom hraníc nesmú presiahnuť rozumnú mieru stanovenú s prihliadnutím na skutočne vynaložené náklady. Zmluvné strany sa usilujú tieto náklady postupne znižovať.







ČASŤ IV

HOSPODÁRSKA SÚŤAŽ A OSTATNÉ SPOLOČNÉ PRAVIDLÁ







KAPITOLA 1

PRAVIDLÁ UPLATŇOVANÉ NA PODNIKY

Článok 53

1. Nasledujúce sa zakazuje ako nezlučiteľné s fungovaním tejto dohody: všetky dohody medzi podnikmi, rozhodnutia združení podnikov a zosúladené postupy, ktoré môžu ovplyvniť obchod medzi zmluvnými stranami a ktoré majú za cieľ alebo následok vylučovanie, obmedzovanie alebo skresľovanie hospodárskej súťaže v rámci územia, na ktoré sa vzťahuje táto dohoda, najmä tie, ktoré: a) priamo alebo nepriamo určujú nákupné alebo predajné ceny alebo iné obchodné podmienky; b) obmedzujú alebo kontrolujú výrobu, odbyt, technický rozvoj alebo investície; c) rozdeľujú trhy alebo zdroje zásobovania; d) uplatňujú nerovnaké podmienky pri rovnakých plneniach voči ostatným obchodným partnerom, čím ich v hospodárskej súťaži znevýhodňujú; e) podmieňujú uzatváranie zmlúv s ostatnými zmluvnými stranami prijatím dodatočných záväzkov, ktoré svojou povahou alebo podľa obchodných zvyklostí nesúvisia s predmetom týchto zmlúv.

2. Všetky dohody alebo rozhodnutia zakázané podľa tohto článku sú automaticky neplatné.

3. Ustanovenia odseku 1 sa však neuplatnia na: — dohody alebo kategórie dohôd medzi podnikmi, — rozhodnutia alebo kategórie rozhodnutí združení podnikov, — zosúladené postupy alebo kategórie zosúladených postupov, ktoré prispievajú k zlepšeniu výroby alebo distribúcie tovaru alebo k podpore technického alebo hospodárskeho pokroku, pričom umožňujú spotrebiteľom primeraný podiel na výhodách z toho vyplývajúcich, a ktoré: a) neukladajú príslušným podnikom obmedzenia, ktoré nie sú nevyhnutné pre dosiahnutie týchto cieľov a b) neumožňujú týmto podnikom vylúčiť hospodársku súťaž vo vzťahu k podstatnej časti daných výrobkov.

Článok 54

Akékoľvek zneužívanie dominantného postavenia v rámci územia, na ktoré sa vzťahuje táto dohoda či jeho podstatnej časti jedným alebo viacerými podnikmi sa zakazuje ako nezlučiteľné s fungovaním tejto dohody, ak sa tým ovplyvní obchod medzi zmluvnými stranami.

Takéto zneužívanie môže zahŕňať najmä:

a) priame alebo nepriame vynucovanie neprimeraných nákupných alebo predajných cien alebo iných obchodných podmienok;

b) obmedzovanie výroby, odbytu alebo technického rozvoja na úkor spotrebiteľov;

c) uplatňovanie nerovnakých podmienok voči obchodným partnerom pri rovnakých plneniach, čím ich v hospodárskej súťaži znevýhodňujú;

d) podmieňovanie uzatvárania zmlúv prijatím dodatočných záväzkov, ktoré svojou povahou alebo podľa obchodných zvyklostí nesúvisia s predmetom týchto zmlúv.

Článok 55

1. Bez toho, aby boli dotknuté ustanovenia zabezpečujúce účinnosť článkov 53 a 54 ako je to obsiahnuté v protokole 21 a v prílohe XIV tejto dohody, Komisia ES a Dozorný úrad EZVO zriadený podľa článku 108 ods. 1 zabezpečia uplatňovanie zásad uvedených v článkoch 53 a 54.

Príslušný dozorný úrad ustanovený v článku 56 preskúma prípady podozrenia z porušovania týchto zásad, jednak z vlastného podnetu, alebo na žiadosť štátu v rámci príslušného územia alebo iného dozorného úradu. Príslušný dozorný úrad vykoná preskúmanie v spolupráci s príslušnými vnútroštátnymi orgánmi daného územia a v spolupráci s ostatnými dozornými úradmi, ktoré poskytnú pomoc v súlade s ich internými pravidlami.

Ak zistí, že došlo k porušeniu, navrhne potrebné opatrenia, aby sa dané porušovanie ukončilo.

2. Ak porušovanie neskončí, potom to príslušný dozorný úrad uvedie v odôvodnenom rozhodnutí.

Príslušný dozorný úrad môže svoje rozhodnutie zverejniť a splnomocniť štáty v rámci príslušného územia prijať opatrenia potrebné na nápravu situácie na základe podmienok a podrobností, ktoré stanoví. Taktiež môže požadovať iný dozorný úrad, aby zmocnil štáty v rámci príslušného územia prijať takéto opatrenia.

Článok 56

1. V jednotlivých prípadoch spadajúcich pod článok 53 dozorné úrady rozhodnú v súlade s týmito ustanoveniami takto: a) ak bol ovplyvnený obchod iba medzi štátmi EZVO o prípadoch rozhodne dozorný úrad EZVO; b) bez toho, aby boli dotknuté ustanovenia pod písm. c), Dozorný úrad EZVO rozhodne tak, ako je to ustanovené v článku 58 v protokole 21 a v pravidlách prijatých na ich vykonávanie v protokole 23 a prílohe XIV v prípadoch, ak sa obrat dotknutých podnikov na území štátov EZVO rovná 33 % alebo viac ich obratu na území, na ktoré sa vzťahuje táto dohoda; c) Komisia ES rozhodne v ostatných prípadoch ako aj v prípadoch podľa písm. b), ak je ovplyvnený obchod medzi členskými štátmi ES, berúc do úvahy ustanovenia určené v článku 58, v protokoloch 21 a 23 a prílohe XIV.

2. V jednotlivých prípadoch spadajúcich pod článok 54 rozhodne dozorný úrad, na území ktorého sa zistilo, že existuje dominantné postavenie. Pravidlá ustanovené v odsekoch 1 písm. b) a c) sa uplatnia, iba ak dominantné postavenie existuje v rámci území oboch dozorných úradov.

3. V jednotlivých prípadoch spadajúcich pod písm. c) odseku 1, ktorých účinky na obchod medzi členskými štátmi ES alebo na hospodársku súťaž v rámci spoločenstva nie sú znateľné, rozhodne Dozorný úrad EZVO.

4. Pojmy „podnik” a „obrat” na účely tohoto článku sú definované v protokole 22.

Článok 57

1. Koncentrácie, ktorých kontrolu ustanovuje odsek 2 a ktoré vytvárajú alebo zosilňujú dominantné postavenie, ktorého následkom by sa mohla značne ohroziť účinná hospodárska súťaž v rámci územia, na ktoré sa vzťahuje táto dohoda alebo jeho podstatnej časti, sa vyhlasujú za nezlučiteľné s touto dohodou.

2. Kontrolu koncentrácií spadajúcu pod odsek 1 bude vykonávať: a) Komisia ES v prípadoch spadajúcich pod nariadenie (EHS) č. 4064/89 v súlade s daným nariadením a v súlade s protokolmi 21 a 24 a prílohou XIV tejto dohody. Komisia ES má výlučnú právomoc prijímať rozhodnutia v takýchto prípadoch, pričom Súdny dvor ES má právo ich preskúmať; b) Dozorný úrad EZVO v prípadoch nespadajúcich pod písm. a), pričom v prílohe XIV sú stanovené príslušné limity, ktoré sú splnené na území štátov EZVO v súlade s protokolmi 21 a 24 a v prílohe XIV. Tým nie je dotknutá príslušnosť členských štátov ES.

Článok 58

S cieľom rozvíjať a udržiavať jednotný dozor v celom Európskom hospodárskom priestore v oblasti hospodárskej súťaže a podporovať rovnaké vykonávanie, uplatňovanie a výklad tejto dohody, príslušné orgány spolupracujú v súlade s ustanoveniami uvedenými v protokoloch 23 a 24.

Článok 59

1. V prípade verejnoprávnych podnikov a podnikov, ktorým členské štáty ES alebo členské štáty EZVO priznávajú osobitné alebo výlučné práva, zmluvné strany zabezpečia, že nebude ustanovené ani ponechané v platnosti žiadne opatrenie v rozpore s pravidlami, ktoré obsahuje táto dohoda, najmä s pravidlami ustanovenými v článkoch 4 a 53 až 63.

2. Podniky poverené poskytovaním služieb všeobecného hospodárskeho záujmu alebo podniky, ktoré majú povahu fiskálneho monopolu, podliehajú pravidlám tejto dohody, najmä pravidlám hospodárskej súťaže, za predpokladu, že ich uplatňovanie neznemožňuje právne alebo v skutočnosti plniť určité úlohy, ktoré im boli zverené. Rozvoj obchodu nesmie byť ovplyvnený v takom rozsahu, aby to bolo v rozpore so záujmami zmluvných strán.

3. Komisia ES a aj Dozorný úrad EZVO zabezpečia v rámci svojich právomocí uplatňovanie ustanovení tohoto článku a tam, ak je to nevyhnutné, nariadia vhodné opatrenia štátom v rámci ich príslušného územia.

Článok 60

Príloha XIV obsahuje osobitné ustanovenia ohľadne zásad uvedených v článkoch 53, 54, 57 a 59.







KAPITOLA 2

ŠTÁTNA POMOC

Článok 61

1. Ak nie je touto dohodou ustanovené inak, pomoc poskytovaná členskými štátmi ES, štátmi EZVO alebo akoukoľvek formou zo štátnych prostriedkov, ktorá narúša hospodársku súťaž alebo hrozí narušením hospodárskej súťaže tým, že zvýhodňuje určité podniky alebo výrobu určitých druhov tovaru, je nezlučiteľná s fungovaním tejto dohody, pokiaľ ovplyvňuje obchod medzi zmluvnými stranami.

2. S fungovaním tejto dohody je zlučiteľná: a) pomoc sociálnej povahy poskytovaná jednotlivým spotrebiteľom za predpokladu, že sa poskytuje bez diskriminácie vo vzťahu k pôvodu výrobkov; b) pomoc určená na náhradu škody spôsobenej prírodnými katastrofami alebo mimoriadnymi udalosťami; c) pomoc poskytovaná hospodárstvu určitých oblastí Spolkovej republiky Nemecko v dôsledku rozdelenia Nemecka v rozsahu potrebnom na vyrovnanie hospodárskych nevýhod spôsobených týmto rozdelením.

3. Za zlučiteľné s fungovaním tejto dohody možno považovať: a) pomoc na podporu hospodárskeho rozvoja oblastí s mimoriadne nízkou životnou úrovňou alebo s mimoriadne vysokou nezamestnanosťou; b) pomoc na podporu vykonávania dôležitého projektu spoločného európskeho záujmu alebo na nápravu vážnej poruchy fungovania v hospodárstve členského štátu ES alebo štátu EZVO; c) pomoc na rozvoj určitých hospodárskych činností alebo určitých hospodárskych oblastí, za predpokladu, že táto podpora nepriaznivo neovplyvní podmienky obchodu tak, že by to bolo v rozpore so spoločným záujmom; d) iné druhy pomoci, ako ich môže vymedziť Spoločný výbor EHP v súlade s časťou VII.

Článok 62

1. Všetky existujúce systémy štátnej pomoci na území zmluvných strán ako aj všetky plány na udelenie alebo zmenu štátnej pomoci sa musia podrobovať nepretržitému preskúmavaniu z pohľadu ich zlučiteľnosti s článkom 61. Preskúmavanie sa uskutoční: a) Pokiaľ ide o členský štát ES, preskúmavanie vykoná Komisia ES v súlade s pravidlami ustanovenými v článku 93 Zmluvy o založení Európskeho hospodárskeho spoločenstva. b) Pokiaľ ide o štáty EZVO, preskúmavanie uskutoční Dozorný úrad EZVO v súlade s pravidlami ustanovenými v dohode medzi štátmi, ktorá zakladá Dozorný úrad EZVO, ktorému je zverená právomoc a úlohy určené v protokole 26.

2. S cieľom zabezpečiť jednotný dozor v oblasti štátnej pomoci na celom území, na ktoré sa vzťahuje táto dohoda, Komisia ES a Dozorný úrad EZVO spolupracujú v súlade s ustanoveniami určenými v protokole 27.

Článok 63

Príloha XV obsahuje osobitné ustanovenia ohľadne štátnej pomoci.

Článok 64

1. Ak jeden z dozorných úradov považuje vykonávanie článkov 61 a 62 tejto dohody a článku 5 protokolu 14 iným dozorným úradom ako nezlučiteľnú s udržiavaním rovnakých podmienok hospodárskej súťaže v rámci územia, na ktoré sa vzťahuje dohoda, potom sa uskutoční výmena názorov do dvoch týždňov v súlade s postupom podľa protokolu 27, písm. f).

Ak sa nenájde spoločne prijateľné riešenie do konca tohoto dvojtýždňového obdobia, potom príslušný orgán dotknutej zmluvnej strany môže okamžite prijať vhodné dočasné opatrenia, aby učinil nápravu výsledného narušenia hospodárskej súťaže.

Následne sa uskutočnia konzultácie na pôde Spoločného výboru EHP s cieľom nájsť spoločné prijateľné riešenie.

Ak do troch mesiacov nie je Spoločný výbor EHP schopný nájsť takéto riešenie, a ak prax v predmetnom prípade ohrozí alebo spôsobí narušenie hospodárskej súťaže ovplyvňujúce obchod medzi zmluvnými stranami, potom je možné nahradiť dočasné opatrenia definitívnymi opatreniami, aby sa vykompenzovali účinky takéhoto narušenia. Prioritu dostanú také opatrenia, ktoré najmenej narušia fungovanie EHP.

2. Ustanovenia tohoto článku sa uplatnia aj na štátne monopoly, ktoré budú založené po podpísaní tejto dohody.







KAPITOLA 3

OSTATNÉ SPOLOČNÉ PRAVIDLÁ

Článok 65

1. Príloha XVI obsahuje osobitné ustanovenia a dojednania ohľadne obstarávania, ktoré sa uplatnia na všetky výrobky a služby, pokiaľ nie je ustanovené inak.

2. Protokol 28 a príloha XVII obsahujú osobitné ustanovenia a dojednania týkajúce sa duševného, priemyselné a obchodného vlastníctva, ktoré sa uplatnia na všetky výrobky a služby, pokiaľ nie je ustanovené inak.







ČASŤ V

HORIZONTÁLNE USTANOVENIA TÝKAJÚCE SA ŠTYROCH SLOBÔD







KAPITOLA 1

SOCIÁLNA POLITIKA

Článok 66

Zmluvné strany súhlasia s potrebou podporovať zlepšené pracovné podmienky a zvyšovať životnú úroveň pracovníkov.

Článok 67

1. Zmluvné strany budú venovať primeranú pozornosť podporovaniu zlepšení, predovšetkým v pracovnom prostredí, pokiaľ ide o zdravie a bezpečnosť pracovníkov. Aby sa tento cieľ dosiahol musia sa uplatňovať minimálne požiadavky na postupné zavedenie so zohľadnením podmienok a technických pravidiel dosiahnutých každou zmluvnou stranou. Tieto minimálne požiadavky však nebránia zmluvným stranám, aby ponechali v platnosti alebo zaviedli prísnejšie opatrenia na ochranu pracovných podmienok, ktoré budú zlučiteľné s touto dohodou.

2. Príloha XVIII špecifikuje ustanovenia, ktoré sa majú zaviesť ako minimálne požiadavky uvedené v odseku 1.

Článok 68

V oblasti pracovného práva zmluvné strany uvedú do života opatrenia nevyhnutné pre zabezpečenie dobrého fungovania tejto dohody. Tieto opatrenia sú špecifikované v prílohe XVIII.

Článok 69

1. Každá zmluvná strana zabezpečí dodržiavanie a uplatňovanie princípu, že muži a ženy by mali dostávať rovnakú odmenu za rovnakú prácu.

Na účely tohto článku znamená „odmena” obvyklú základnú alebo minimálnu mzdu alebo plat a všetky dávky, ktoré zamestnávateľ vypláca priamo alebo nepriamo, v hotovosti alebo v naturáliách, pracovníkovi v pracovnom pomere.

Rovnosť odmeňovania bez diskriminácie založenej na pohlaví znamená:

a) že odmena za rovnakú prácu pri úkolovej mzde sa vypočíta podľa rovnakej sadzby;

b) že odmena za prácu je pri časovej mzde za rovnakú prácu rovnaká.

2. Príloha XVIII obsahuje osobitné ustanovenia na vykonanie odseku 1.

Článok 70

Zmluvné strany uvedú do života princíp rovnakého zaobchádzania s mužmi a ženami cestou vykonania ustanovení špecifikovaných v prílohe XVIII.

Článok 71

Zmluvné stranu sa budú snažiť podporovať dialóg medzi sociálnymi partnermi na európskej úrovni.







KAPITOLA 2

OCHRANA SPOTREBITEĽA

Článok 72

Príloha XIX obsahuje ustanovenia na ochranu spotrebiteľa.







KAPITOLA 3

ŽIVOTNÉ PROSTREDIE

Článok 73

1. Činnosť zmluvných strán súvisiaca so životným prostredím bude mať tieto ciele: a) udržiavať, chrániť a zlepšovať kvalitu životného prostredia; b) prispievať k ochrane ľudského zdravia; c) zabezpečovať rozvážne a racionálne využívanie prírodných zdrojov.

2. Činnosť zmluvných strán súvisiaca so životným prostredím vychádza zo zásad prevencie a opatrení, podľa ktorých sa prioritne prijímajú opatrenia nápravy škôd na životnom prostredí u zdroja a znečisťovateľ platí. Ochrana životného prostredia sa musí stať súčasťou iných druhov politiky zmluvných strán.

Článok 74

Príloha XX obsahuje osobitné ustanovenia o ochranných opatreniach, ktoré sa budú uplatňovať podľa článku 73.

Článok 75

Ochranné opatrenia uvedené v článku 74 nebránia zmluvným stranám ponechať v platnosti alebo zaviesť prísnejšie ochranné opatrenia zlučiteľné s touto dohodou.







KAPITOLA 4

ŠTATISTIKA

Článok 76

1. Zmluvné strany zabezpečia vypracovanie a rozširovanie súdržných a porovnateľných štatistických informácií na popis a sledovanie všetkých významných hospodárskych, spoločenských a environmentálnych aspektov EHP.

2. S týmto cieľom zmluvné strany vypracujú a budú používať harmonizované metódy, definície a klasifikácie, ako aj spoločné programy a postupy organizujúce štatistickú prácu na zodpovedajúcich administratívnych úrovniach, plne rešpektujúc potrebu dodržiavať dôvernosť štatistických údajov.

3. Príloha XXI obsahuje osobitné ustanovenia ohľadne štatistiky.

4. Protokol 30 obsahuje osobitné ustanovenia ohľadne organizácie spolupráce v oblasti štatistiky.







KAPITOLA 5

PRÁVO OBCHODNÝCH SPOLOČNOSTÍ

Článok 77

Príloha XXII obsahuje osobitné ustanovenia ohľadne práva obchodných spoločnosti.







ČASŤ VI

SPOLUPRÁCA MIMO OBLASTI ŠTYROCH SLOBÔD

Článok 78

Zmluvné strany upevnia a rozšíria spoluprácu v rámci činností spoločenstva v týchto oblastiach:

— výskum a technologický vývoj,

— informačné služby,

— životné prostredie,

— všeobecné a odborné vzdelávanie a mládež,

— sociálna politika,

— ochrana spotrebiteľa,

— malé a stredné podniky,

— turistika,

— audiovizuálny sektor,

— civilná ochrana,

pokiaľ tieto záležitosti neupravujú ustanovenia ostatných častí tejto dohody.

Článok 79

1. Zmluvné strany posilnia dialóg medzi sebou pomocou všetkých vhodných prostriedkov, a to predovšetkým cestou postupov ustanovených v časti VII s cieľom určiť oblasti a aktivity, kde by užšia spolupráca mohla prispievať k dosahovaniu spoločných zámerov a cieľov v oblastiach uvedených v článku 78.

2. Predovšetkým si navzájom budú vymieňať informácie a na žiadosť zmluvnej strany, uskutočnia konzultácie v rámci Spoločného výboru EHP, vo vzťahu k plánom alebo návrhom na vytváranie alebo zmenu rámcových programov, osobitných programov, činností a projektov v oblastiach uvedených v článku 78.

3. Časť VII sa primerane použije s ohľadom na túto časť, a to vždy, keď to osobitne ustanovuje buď táto časť, alebo protokol 31.

Článok 80

Spolupráca ustanovená v článku 78 sa uskutoční obvykle jednou z nasledovných foriem:

— účasť štátov EZVO v rámcových programoch ES, v osobitných programoch, projektoch a iných činnostiach,

— začatie spoločných činnostív špecifických oblastiach, ktoré môžu zahŕňať koncentráciu alebo koordináciu činností, zlúčenie už existujúcich činnostía začatie ad hoc spoločných činností,

— formálne a neformálne výmeny alebo zabezpečovanie informácií,

— spoločné úsilie pri podpore určitých aktivít na celom území zmluvných strán,

— paralelné právne predpisy tam, kde je to vhodné, s rovnakým alebo podobným obsahom,

— kde je v spoločnom záujme, koordinácia úsilia a činností prostredníctvom alebo v rámci medzinárodných organizácií a spolupráce s tretími stranami.

Článok 81

Ak je spolupráca vo forme účasti štátov EZVO na rámcovom programe ES, na osobitnom programe, na projekte, alebo inej činnosti, uplatnia sa tieto tieto princípy:

a) Štáty EZVO majú prístup k všetkým častiam programu.

b) Postavenia štátov EZVO vo výboroch, ktoré pomáhajú Komisii ES pri riadení alebo rozvoji činnosti spoločenstva, ku ktorým štáty EZVO môžu finančne prispievať na základe ich účasti, plne zohľadní tento príspevku.

c) Na rozhodnutia Komisie, okrem tých, ktoré súvisia so všeobecným rozpočtom spoločenstva, ktoré ovplyvnia priamo alebo nepriamo rámcový program, osobitný program alebo projekt alebo inú činnosť, na ktorej sa zúčastňujú štáty EZVO na základe rozhodnutia podľa tejto dohody sa vzťahujú ustanovenia článku 79 ods. 3. Spoločný výbor EHP môže preskúmať podmienky pokračovania účasti na predmetnej činnosti v súlade s článkom 86.

d) Inštitúcie, podniky, organizácie a štátni príslušníci štátov EZVO majú na úrovni rovnaké práva a povinnosti, v rámci daného programu ES alebo inej predmetnej činnosti tak, ako ich partnerské inštitúcie, podniky, organizácie a štátni príslušníci členských štátov ES. To isté sa primerane použije na účastníkov výmen medzi členskými štátmi ES a štátmi EZVO počas predmetnej činnosti.

e) Štáty EZVO, ich inštitúcie, podniky, organizácie a štátni príslušníci majú tie isté práva a povinnosti pokiaľ ide o rozširovanie, zhodnocovanie a využívanie výsledkov ako členské štáty ES, ich inštitúcie, podniky, organizácie a štátni príslušníci.

f) Zmluvné strany sa zaväzujú v súlade s ich príslušnými pravidlami a predpismi uľahčiť pohyb účastníkov v programe a ostatnej činnosti v nevyhnutnom rozsahu.

Článok 82

1. Ak zamýšľaná spolupráca podľa tejto časti zahŕňa finančnú účasť štátov EZVO, potom sa táto uskutoční jednou z nasledujúcich foriem: a) Príspevok štátov EZVO, vyplývajúci z ich účasti na činnostiach spoločenstva, sa vypočíta pomerne: — k viazaným rozpočtovým prostriedkom, a — k rozpočtovým výdavkom, vyčleneným každoročne spoločenstvom vo všeobecnom rozpočte spoločenstva pre každú rozpočtovú položku, ktorá zodpovedá predmetnej činnosti. Faktor pomernosti, ktorý určuje účasť štátov EZVO je súčtom pomerov na jednej strane hrubého domáceho produktu v trhových cenách každého štátu EZVO a na druhej strane súčtom hrubých domácich produktov členských štátov ES a daného štátu EZVO. Tento faktor sa vypočíta za každý rozpočtový rok na základe najnovších štatistických údajov. Čiastka príspevku štátov EZVO sa pripočíta, tak pre viazané rozpočtové prostriedky, ako aj pre rozpočtové výdavky k tým čiastkam vyčleneným pre spoločenstvo vo všeobecnom rozpočte v každej rozpočtovej položke, ktorá sa týka predmetných činností. Príspevky, ktoré majú štáty EZVO každoročne platiť, sa určia na základe rozpočtových výdavkov. Záväzky, ktoré spoločenstvo prevzalo na základe tejto dohody pred dňom nadobudnutia účinnosti účasti štátov EZVO na predmetných činnostiach, ako aj platby, ktoré sú z nich odvodené, nezakladajú povinnosť platenia príspevkov pre štáty EZVO. b) Finančné príspevky štátov EZVO, ktoré sú odvodené z ich účasti na určitých projektoch alebo činnostiach sú založené na princípe, že každá zmluvná strana si hradí svoje vlastné náklady a zodpovedajúci príspevok, ktorý stanoví Spoločný výbor EHP k prevádzkovým nákladom spoločenstva. c) Spoločný výbor EHP prijme potrebné rozhodnutia o príspevku zmluvných strán k nákladom za predmetnú činnosť.

2. Podrobné ustanovenia na vykonávanie tohoto článku sú určené v protokole 32.

Článok 83

Ak je spolupráca vo forme výmeny informácií medzi verejnými orgánmi, štáty EZVO majú tie isté práva prijímať a povinnosti poskytovať informácie ako majú členské štáty ES, pokiaľ požiadavky zachovania dôvernosti informácií, ktoré stanoví Spoločný výbor EHP neustanovujú inak.

Článok 84

Protokol 31 určuje ustanovenia, ktoré upravujú spoluprácu v osobitných oblastiach.

Článok 85

Ak to protokol 31 neustanovuje inak, potom každá už existujúca spolupráca medzi spoločenstvom a jednotlivými štátmi EZVO v oblastiach uvedených v článku 78 ku dňu nadobudnutia platnosti tejto dohody sa od uvedeného dňa spravuje príslušnými ustanoveniami tejto časti dohody a protokolu 31.

Článok 86

Spoločný výbor EHP v súlade s časťou VII prijme všetky potrebné rozhodnutia na vykonanie článkov 78 až 85 a opatrenia na ich základe, ktoré okrem iného môžu obsahovať zmenu a doplnenie ustanovení protokolu 31 a prijať prechodné dojednania, ktoré sú potrebné pre vykonanie článku 85.

Článok 87

Zmluvné strany prijmú potrebné kroky pre rozvoj, posilnenie a prehĺbenie spolupráce v rámci činností spoločenstva v oblastiach neuvedených v článku 78, ak je takáto spolupráca pravdepodobne považovaná za príspevok k dosiahnutiu cieľom tejto dohody, alebo ak ju inak zmluvné strany považujú za spoločný záujem. Takéto kroky môžu obsahovať zmenu a doplnenie článku 78 o nové oblasti k oblastiam uvedeným v tomto článku.

Článok 88

Bez toho, aby boli dotknuté ustanovenia ostatných častí tejto dohody, ustanovenia tejto časti nebránia zmluvnej strane, aby vypracovala, prijala a vykonala opatrenia nezávisle.







ČASŤ VII

INŠTITUCIONÁLNE USTANOVENIA







KAPITOLA 1

ŠTRUKTÚRA ZDRUŽENIA







Oddiel 1

Rada EZVO

Článok 89

1. Týmto sa zriaďuje Rada EHP. Zodpovedá najmä za poskytnutie politického impulzu pri vykonávaní tejto dohody a ustanovenie všeobecných usmernení pre Spoločný výbor EHP.

S týmto cieľom Rada EHP posudzuje celkové fungovanie a rozvoj dohody. Prijíma politické rozhodnutia vedúce k zmene a doplneniu dohody.

2. Zmluvné strany pokiaľ ide o spoločenstvo a členské štáty ES v medziach ich právomocí môžu po prekonzultovaní v Spoločnom výbore EHP, alebo vo výnimočne naliehavých prípadoch priamo, predložiť Rade EHP záležitosť, ktorá spôsobuje určité ťažkosti.

3. Rada EHP prijme rozhodnutím svoj rokovací poriadok.

Článok 90

1. Rada EHP sa skladá z členov Rady Európskych spoločenstiev a členov Komisie ES a po jednom členovi vlády každého štátu EZVO.

Členovia Rady EHP môžu byť zastúpení za podmienok stanovených v jej rokovacom poriadku.

2. Rozhodnutia Rady EHP sa prijímajú na základe dohody medzi spoločenstvom na jednej strane a štátmi EZVO na strane druhej.

Článok 91

1. Rade EHP predsedá striedavo po dobu šiestich mesiacov člen Rady Európskych spoločenstiev a člen vlády štátu EZVO.

2. Radu EHP zvoláva dvakrát ročne jej predseda. Rada EHP zasadá vždy, ak si to okolnosti vyžadujú v súlade s jej rokovacím poriadkom.







Oddiel 2

Spoločný výbor EHP

Článok 92

1. Týmto sa zriaďuje Spoločný výbor EHP. Zabezpečuje účinné vykonávanie a fungovanie tejto dohody. Na tento účel uskutočňuje výmenu názorov a informácií a prijíma rozhodnutia v prípadoch ustanovených v tejto dohode.

2. Zmluvné strany, pokiaľ ide o spoločenstvo a členské štáty ES v medziach ich právomocí, uskutočňujú na pôde Spoločného výboru EHP konzultácie ohľadne jednotlivých bodov týkajúcich sa dohody, ktoré spôsobujú ťažkosti a ktoré prednesie jeden z nich.

3. Spoločný výbor EHP prijme rozhodnutím svoj rokovací poriadok.

Článok 93

1. Spoločný výbor EHP sa skladá zo zástupcov zmluvných strán.

2. Spoločný výbor EHP prijíma rozhodnutia dohodou medzi spoločenstvom na jednej strane a štátmi EZVO, ktoré sa vyslovujú k veci spoločne, na druhej strane.

Článok 94

1. Spoločnému výboru EHP predsedá striedavo po dobu šesť mesiacov zástupca spoločenstva, teda Komisie ES, a zástupca jedného zo štátov EZVO.

2. V princípe Spoločný výbor EHP zasadá najmenej raz mesačne, aby splnil všetky svoje funkcie. Spoločný výbor EHP môže zasadať sa aj z podnetu jeho predsedu alebo na žiadosť jednej zo zmluvných strán v súlade s svojim rokovacím poriadkom.

3. Spoločný výbor EHP môže rozhodnúť o zriadení podvýboru alebo pracovnej skupiny, aby mu pomáhali plniť jeho úlohy. Spoločný výbor EHP ustanoví vo svojom rokovacom poriadku zloženie a spôsob fungovania takýchto podvýborov a pracovných skupín. Spoločný výbor EHP určí ich úlohy v každom jednotlivom prípade.

4. Spoločný výbor EHP každoročne vydá výročnú správu o fungovaní a vývoji tejto dohody.







Oddiel 3

Parlamentná spolupráca

Článok 95

1. Týmto sa zriaďuje Spoločný parlamentný výbor EHP. Skladá sa z rovnakého počtu členov Európskeho parlamentu na jednej strane a z parlamentov štátov EZVO na druhej strane. Celkový počet členov tohoto výboru ustanovuje štatút v protokole 36.

2. Spoločný parlamentný výbor EHP striedavo zasadá v spoločenstve a štáte EZVO v súlade s ustanoveniami uvedenými v protokole 36.

3. Spoločný parlamentný výbor EHP prispieva formou dialógu a rozpravy k lepšiemu porozumeniu medzi spoločenstvom a štátmi EZVO v oblastiach, na ktoré sa vzťahuje táto dohoda.

4. Spoločný parlamentný výbor EHP podľa potreby môže vyjadriť svoj názor vo forme správ alebo rezolúcií. Predovšetkým preskúmava výročnú správy Spoločného výboru EHP vydanú podľa článku 94 ods. 4 o fungovaní a vývoji tejto dohody.

5. Predseda Rady EHP môže na pôde Spoločného parlamentného výboru EHP predstúpiť a predniesť svoje stanovisko.

6. Spoločný parlamentný výbor EHP prijme svoj rokovací poriadok.







Oddiel 4

Spolupráca medzi hospodárskymi a sociálnymi partnermi

Článok 96

1. Členovia Hospodárskeho a sociálneho výboru a iných orgánov zastupujúcich sociálnych partnerov v spoločenstve a zodpovedajúcich orgánov štátov EZVO pracujú na upevnení vzájomných kontaktov a spolupracujú organizovaným a pravidelným spôsobom, aby zlepšili povedomie o hospodárskych a sociálnych aspektoch narastajúcej vzájomnej previazanosti ekonomík zmluvných strán a ich záujmov v rámci kontextu EHP.

2. Na tento účel sa týmto zriaďuje Poradný výbor EHP. Skladá sa z rovnakého počtu členov Hospodárskeho a sociálneho výboru spoločenstva na jednej strane a členov Poradného výboru EZVO na druhej strane. Poradný výbor EHP podľa potreby môže vyjadriť svoje názory vo forme správ alebo rezolúcií.

3. Poradný výbor EHP prijme svoj rokovací poriadok.







KAPITOLA 2

ROZHODOVACÍ POSTUP

Článok 97

Táto dohoda sa nedotýka práva každej zmluvnej strany, aby zmenila a doplnila svoju vnútorné právne predpisy v oblastiach, na ktoré sa vzťahuje táto dohoda, bez toho, aby bol dotknutý princíp nediskriminácie, a po informovaní ostatných zmluvných strán, ak:

— Spoločný výbor EHP dospeje k stanovisku, že takto zmenené a doplnené právne predpisy neovplyvňujú riadne fungovanie tejto dohody, alebo ak

— sa vykonali postupy uvedené v článku 98.

Článok 98

Prílohy tejto dohody a protokoly 1 až 7, 9 až 11, 19 až 27, 30 až 32, 37, 39, 41 a 47 sa môžu podľa potreby meniť a dopĺňať na základe rozhodnutia Spoločného výboru EHP v súlade s článkami 93 ods. 2, 99, 100, 102 a 103.

Článok 99

1. Akonáhle Komisia ES vypracuje nové právne predpisy v oblastiach, na ktoré sa vzťahuje táto dohoda, Komisia neformálne požiada o radu odborníkov zo štátov EZVO a rovnakým spôsobom aj od odborníkov členských štátov ES pre spracovanie svojich návrhov.

2. Komisia ES pri odovzdávaní svojich návrhov Rade Európskych spoločenstiev ich odovzdá ich kópie štátom EZVO.

Na žiadosť jednej zo zmluvných strán sa uskutoční predbežná výmena názorov na pôde Spoločného výboru EHP.

3. Vo fáze predchádzajúcej dôležitým etapám prijímania rozhodnutí Rady Európskych spoločenstiev sa zmluvné strany na žiadosť jednej zmluvnej strany v rámci trvalého informačného a poradného procesu znovu navzájom poradia v spoločnom výbore EHP.

4. Počas informačnej a poradnej fázy zmluvné strany spolupracujú v dobrej viere, aby nakoniec uľahčili prijatie rozhodnutia Spoločným výborom EHP.

Článok 100

Komisia ES zabezpečí dostatočne širokú účasť odborníkov zo štátov EZVO podľa dotknutých oblastí v prípravnej fáze vypracovania opatrení, ktoré sa majú preložiť výborom, ktoré pomáhajú Komisii ES pri výkone jej výkonných právomocí. V tejto súvislosti počas vypracúvania návrhov opatrení Komisia ES sa poradí s odborníkmi EZVO na rovnakom základe, na akom sa poradí s odborníkmi z členských štátov ES.

V prípadoch, ak je Rade Európskych spoločenstiev predložená vec v súlade s postupom uplatniteľným na daný typ výboru, Komisia ES predloží názory odborníkov štátov EZVO tejto Rade.

Článok 101

1. Pokiaľ ide o výbory, na ktoré sa nevzťahuje článok 81 ani článok 100, odborníci zo štátov EZVO sa zapoja, ak je to potrebné pre riadne fungovania tejto dohody.

Tieto výbory uvádza protokol 37. Spôsoby takéhoto zapojenia sú uvedené v príslušných sektorových protokoloch a prílohách, ktoré sa zaoberajú príslušnými záležitosťami.

2. Ak zmluvné strany považujú za vhodné rozšíriť takéto zapojenie aj na ďalšie výbory s podobnou orientáciou činnosti, potom Spoločný výbor EHP môže zmeniť a doplniť protokol 37.

Článok 102

1. Aby sa zaručila právna istota a homogenita EHP, Spoločný výbor EHP rozhodne o zmenách a doplneniach príloh tejto dohody čo možno najskôr po prijatí nových zodpovedajúcich právnych predpisov spoločenstva, aby sa mohli súčasne uplatňovať nové predpisy spoločenstva ako aj zmeny a doplnenia príloh k tejto dohode. Na tento účel, akonáhle je prijatý legislatívny akt v problematike, ktorá sa spravuje touto dohodou, spoločenstvo čo možno najskôr informuje ostatné zmluvné strany v Spoločnom výbore EHP.

2. Časť z príloh tejto dohody, ktorá by mohla byť priamo dotknutá novými právnymi predpismi, sa posúdi v rámci Spoločného výboru EHP.

3. Zmluvné strany vynaložia všetko úsilie, aby sa dohodli ohľadne záležitostí, ktoré sú pre túto dohodu významné.

Spoločný výbor EHP vyvinie predovšetkým úsilie pri hľadaní spoločne prijateľného riešenia závažného problému, ktorý vznikne v oblasti, ktorá v rámci štátov EZVO spadá do právomoci zákonodarcu.

4. Ak bez ohľadu na uplatnenie predchádzajúceho odseku nie je možné dosiahnuť dohodu ohľadne zmeny prílohy tejto dohody, Spoločný výbor EHP preskúma všetky ostatné možnosti zachovať riadne fungovanie tejto dohody a prijme všetky potrebné rozhodnutia vrátane prípadného uznania rovnocennosti právnych predpisov. Takéto rozhodnutie musí byť prijaté najneskôr po uplynutí šiestich mesiacov odo dňa, kedy bola vec predložená Spoločnému výboru EHP, alebo do dňa, kedy nadobúdajú účinnosť zodpovedajúce právne predpisy spoločenstva, ak je tento dátum neskorší.

5. Ak na konci lehoty určenej v odseku 4 Spoločný výbor EHP neprijme rozhodnutie o zmene prílohy tejto dohody, je dotknutá časť prílohy , ako je to ustanovené podľa odseku 2, považovaná za dočasne pozastavenú, pokiaľ Spoločný výbor EHP nerozhodne inak. Pozastavenie nadobúda účinnosť šesť mesiacov po uplynutí doby uvedenej v odseku 4, avšak nikdy nie skôr ako deň, kedy je zodpovedajúci akt ES vykonaný v spoločenstve. Spoločný výbor EHP vynaloží všetko úsilie na dosiahnutie dohody ohľadne spoločne prijateľného riešenia, aby sa pozastavenie ukončilo v čo najkratšom čase.

6. Praktické dôsledky pozastavenia uvedeného v odseku 5 prerokuje Spoločný výbor EHP. Práva a povinnosti, ktoré už jednotlivci a hospodárske subjekty nadobudli podľa tejto dohody, zostávajú v platnosti. Podľa potreby zmluvné strany rozhodnú o potrebných úpravách, ktoré si pozastavenie vyžiada.

Článok 103

1. Ak má byť rozhodnutie Spoločného výboru EHP záväzné pre zmluvnú stranu iba po splnení ústavných požiadaviek, potom takéto rozhodnutie, ak obsahuje dátum účinnosti, nadobúda účinnosť uvedeným dňom, za podmienky že dotknutá zmluvná strana oznámi ostatným zmluvným stranám do uvedeného dňa, že ústavné požiadavky sú splnené.

Ak však k oznámeniu do uvedeného dňa nedôjde, potom rozhodnutie nadobudne účinnosť prvého dňa druhého mesiaca, ktorý nasleduje od posledného oznámenia.

2. Ak po uplynutí šiestich mesiacov po rozhodnutí Spoločného výboru EHP nedôjde k požadovanému oznámeniu, potom sa bude uplatňovať rozhodnutie Spoločného výboru EHP dočasne až do splnenia ústavných požiadaviek, pokiaľ zmluvná strana neoznámi, že sa dané dočasné uplatňovanie nemôže uskutočniť. Ak sa tak stane, alebo ak zmluvná strana oznámi, že neratifikovala dané rozhodnutie Spoločného výboru EHP, potom pozastavenie podľa odseku 102 ods. 5 nadobudne účinnosť mesiac po takomto oznámení, avšak v žiadnom prípade nie skôr, ako dňa, kedy sa zodpovedný akt ES vykoná v spoločenstve.

Článok 104

Rozhodnutie prijaté Spoločným výborom EHP v prípadoch ustanovených touto dohodou, pokiaľ rozhodnutie neustanovuje inak, sa stáva nadobudnutím účinnosti záväzným pre zmluvné strany, ktoré musia uskutočniť nevyhnutné kroky jeho výkon a uplatňovanie.







KAPITOLA 3

HOMOGÉNNOSŤ, POSTUP DOHĽADU A RIEŠENIE SPOROV







Oddiel 1

Homogénnosť

Článok 105

1. Aby sa splnil cieľ zmluvných strán dosiahnuť čo najjednotnejší výklad ustanovení dohody a tých ustanovení právnych predpisov spoločenstva, ktoré sa v zásade preberajú do tejto dohody, Spoločný výbor EHP postupuje v súlade s týmto článkom.

2. Spoločný výbor EHP sústavne dohliada na vývoj prípadového práva Súdneho dvora Európskych spoločenstiev a Súdu EZVO uvedeného v článku 108 ods. 2. Na tento účel tieto súdy zašlú svoje rozhodnutia Spoločnému výboru EHP, ktorý bude konať tak, aby sa zachoval homogénny výklad dohody.

3. Ak Spoločný výbor EHP do dvoch mesiacov potom, čo zistil rozdiel v prípadovom práve oboch súdov nedosiahol žiadnu homogénny výklad dohody, potom sa môže použiť postup ustanovený v článku 111.

Článok 106

Aby sa zabezpečila čo najjednotnejší výklad tejto dohody s rešpektovaním nezávislosti súdov, Spoločný výbor EHP ustanoví systém výmeny informácií ohľadne rozhodnutí Súdu EZVO, Súdneho dvora Európskych spoločenstiev a Súdu prvého stupňa Európskych spoločenstiev a súdov posledného stupňa v štátoch EZVO. Systém zahŕňa:

a) zasielanie tajomníkovi Súdneho dvora Európskych spoločenstiev tých rozhodnutí vyššie uvedených súdov o výklade a uplatňovaní, na jednej strane, tejto dohody alebo, na druhej strane, Zmluvy o založení Európskeho hospodárskeho spoločenstva a Zmluvy o založení Európskeho spoločenstva uhlia a ocele v znení ich zmien a doplnkov, a rovnako aj tie akty, prijaté podľa nich, pokiaľ sa dotýkajú ustanovení, ktoré sú v podstate identické s ustanoveniami tejto dohody.

b) triedenie týchto rozhodnutí tajomníkom Súdneho dvora Európskych spoločenstiev, pokiaľ je to potrebné, vypracovaním a uverejnením ich prekladov a výťahov.

c) oznámenie tajomníkovi Súdneho dvora Európskych spoločenstiev zodpovedajúcich dokumentov príslušných vnútroštátnych orgánov, ktoré určí každá zmluvná strana.

Článok 107

Ustanovenia, týkajúce sa možnosti štátu EZVO umožniť súdu alebo tribunálu požiadať Súdny dvor Európskych spoločenstiev rozhodnúť o výklade pravidla EHP, sú ustanovené v protokole 34.







Oddiel 2

Postup dohľadu

Článok 108

1. Štáty EZVO zriadia nezávislý dozorný úrad EZVO (Dozorný úrad EZVO) ako aj postupy podobné tým, ktoré existujú v spoločenstve, vrátane postupov na zabezpečenie plnenia povinností podľa tejto dohody a na kontrolu zákonnosti aktov Dozorného úradu EZVO ohľadne hospodárskej súťaže.

2. Štáty EZVO zriadia súd (Súd EZVO).

Súd EZVO v súlade so samostatnou dohodu medzi štátmi EZVO je príslušný s ohľadom na uplatňovanie tejto dohody predovšetkým v oblastiach:

a) žalôb týkajúcich sa postupu dohľadu ohľadne štátov EZVO;

b) odvolaní proti rozhodnutiam prijatým Dozorným úradom EZVO;

c) riešením sporov medzi dvoma alebo viacerým štátmi EZVO.

Článok 109

1. Plnenie povinností podľa tejto dohody sleduje jednak Dozorný úrad EZVO a jednak Komisia ES, konajúcou v súlade so Zmluvou o založení EHS a so Zmluvou o založení Európskeho spoločenstva uhlia a ocele a v súlade s touto dohodou.

2. Aby sa zabezpečil jednotný dohľad v celom EHP Dozorný úrad EZVO a Komisia ES spolupracujú, vymieňajú si informácie a navzájom konzultujú problematiku politiky dohľadu a jednotlivých prípadov.

3. Komisia ES a Dozorný úrad EZVO prijmú všetky sťažnosti týkajúce sa uplatňovania tejto dohody. Navzájom sa informujú o prijatých sťažnostiach.

4. Každý z týchto orgánov preskúmajú sťažnosti spadajúce do svojej právomoci a odovzdá druhému orgánu tie sťažnosti, ktoré spadajú do právomoci druhého orgánu.

5. V prípade nesúhlasu medzi týmito dvomi orgánmi o postupe vybavenia sťažnosti alebo o výsledku preskúmania, každé z týchto orgánov môže predložiť vec Spoločnému výboru EHP, ktorý záležitosť vybaví v súlade s článkom 111.

Článok 110

Rozhodnutia podľa tejto dohody prijaté Dozorným úradom EZVO a Komisiou ES, ktoré ukladajú peňažnú povinnosť na osoby iné ako štáty, sú vykonateľné. To isté sa použije v prípadoch rozhodnutí podľa tejto dohody, ktoré prijal Súdny dvor Európskych spoločenstiev, Súd prvého stupňa Európskych spoločenstiev a Súd EZVO.

Výkon rozhodnutí sa spravuje predpismi občianskeho súdneho poriadku platnými v tom štáte, na území ktorého sa uskutočňuje. Potvrdením o vykonateľnosti doplní rozhodnutiu bez všetkých ostatných formalít s výnimkou overenia ich pravosti, orgán vopred určený každou zo zmluvných strán, a ktorý oznámi všetkým ostatným zmluvným stranám, Dozornému úradu EZVO, Komisii ES, Súdnemu dvoru Európskych spoločenstiev, Súdu prvého stupňa Európskych spoločenstiev a Súdu EZVO.

Akonáhle sú na žiadosť dotknutej strany tieto náležitosti splnené, môže pristúpiť k výkonu rozhodnutia v súlade s právnymi predpismi štátu, na území ktorého sa výkon rozhodnutia má uskutočniť, a to priamym predložením danej záležitosti príslušnému orgánu.

Výkon určitého rozhodnutia sa môže pozastaviť na základe rozhodnutia Súdneho dvora Európskych spoločenstiev pokiaľ ide o rozhodnutia komisiou ES, Súdu prvého stupňa Európskych spoločenstiev alebo Súdneho dvora Európskych spoločenstiev, alebo na základe rozhodnutia Súdu EZVO pokiaľ ide o rozhodnutia Dozorného úradu EZVO alebo Súdu EZVO. Súdy dotknutých štátov však majú právomoc v prípadoch sťažností ohľadne toho, že výkon určitého rozhodnutia neregulárnym spôsobom.







Oddiel 3

Riešenie sporov

Článok 111

1. Spoločenstvo alebo štát EZVO sa môžu predložiť spornú záležitosť, ktorá sa dotýka výkladu alebo uplatňovania tejto dohody Spoločnému výboru EHP v súlade s ďalej uvedenými ustanoveniami.

2. Spoločný výbor EHP môže spor vyriešiť. Výbor musí obdržať všetky informácie potrebné pre dôkladné preskúmanie situácie s cieľom nájsť prijateľné riešenie. Na tento účel Spoločný výbor EHP preskúma všetky možnosti na zachovanie riadneho fungovania dohody.

3. Ak sa spor týka výkladu ustanovení tejto dohody, ktoré sú vo svojej podstate zhodné so zodpovedajúcimi pravidlami Zmluvy a založení Európskeho hospodárskeho spoločenstva a Zmluvy o založení Európskeho spoločenstva uhlia a ocele a aktov prijatých na uplatňovanie týchto dvoch zmlúv, a ak spor nebol urovnaný do troch mesiacov od predloženia Spoločnému výboru EHP, potom sa zmluvné strany sporu môžu dohodnúť, že požiadajú Súdny dvor Európskych spoločenstiev, aby rozhodol o výkladu príslušných pravidiel.

Ak Spoločný výbor EHP v takomto spore nedosiahol dohodu o riešení do šiestich mesiacov odo dňa začatia postupu, ale ak dovtedy zmluvné strany sporu sa nerozhodli požiadať o rozhodnutie Súdny dvor Európskych spoločenstiev, môže zmluvná strana s cieľom dosiahnuť nápravu možnej nerovnováhy:

— uď prijať ochranné opatrenie v súlade s článkom 112 ods. 2 a podľa postupu v článku 113,

— lebo primerane uplatniť článok 102.

4. Ak sa spor dotýka rozsahu alebo trvania ochranných opatrení prijatých v súlade s článkom 111 ods. 3 alebo článku 112, alebo pomernosti vyrovnávacích opatrení v súlade s článkom 114 a ak Spoločný výbor EHP po troch mesiacoch odo dňa, kedy mu záležitosť bola prednesená, nedosiahol úspech v urovnaní sporu, ktorákoľvek zmluvná strana môže predložiť spor na arbitráž podľa postupov určených v protokole 33. Predmetom arbitráže však nesmú byť otázky výkladu ustanovení tejto dohody uvedené v odseku 3. Nález arbitrážneho súdu je záväzný pre strany sporu.







KAPITOLA 4

OCHRANNÉ OPATRENIA

Článok 112

1. Ak vzniknú a potencionálne dlhodobé závažné hospodárske, spoločenské alebo environmentálne ťažkosti, charakteristické pre určitý sektor alebo určitý región, potom zmluvná strana môže jednostranne prijať zodpovedajúce opatrenia podľa podmienok a postupov určených v článku 113.

2. Takéto ochranné opatrenia sú obmedzené s ohľadom na ich rozsah pôsobnosti a trvanie, ako je naozaj nevyhnutné na nápravu situácie. Prioritu majú také opatrenia, ktoré najmenej narušia fungovanie tejto dohody.

3. Ochranné opatrenia sa uplatnia s ohľadom na všetky zmluvné strany.

Článok 113

1. Zmluvná strana, ktorá zvažuje prijať ochranné opatrenia podľa článku 112, to bez meškania oznámi ostatným zmluvným stranám prostredníctvom Spoločného výboru EHP a poskytne im všetky príslušné informácie.

2. Potom sa uskutočnia konzultácie zmluvných strán na pôde Spoločného výboru EHP a cieľom nájsť spoločne prijateľné riešenie.

3. Dotknutá zmluvná strana nesmie prijať ochranné opatrenia, pokiaľ neuplynie jeden mesiac odo dňa oznámenia podľa odseku 1, pokiaľ sa neskončili konzultácie podľa odseku 2 pred uplynutím uvedenej lehoty. Ak výnimočné okolnosti vyžadujúce okamžité konanie vylučujú predchádzajúce preskúmanie, potom dotknutá zmluvná strana môže uplatniť ihneď ochranné opatrenia nevyhnutné na nápravu situácie.

Komisia ES prijme ochranné opatrenia za spoločenstvo.

4. Dotknutá zmluvná strana bez meškania oznámi Spoločnému výboru EHP opatrenia a poskytne všetky potrebné informácie.

5. Prijaté ochranné opatrenia sú predmetom konzultácií na pôde Spoločného výboru EHP každé tri mesiace odo dňa ich prijatia s cieľom ich zrušenia pred dátumom zamýšľaného uplynutia alebo s cieľom obmedzenia ich rozsahu pôsobnosti.

Každá zmluvná strana môže kedykoľvek požiadať Spoločný výbor EHP o preskúmanie takýchto opatrení.

Článok 114

1. Ak ochranné opatrenia prijaté zmluvnou stranou vytvoria nerovnováhu medzi právami a povinnosťami podľa tejto dohody, ktorákoľvek z ostatných zmluvných strán môže voči tejto zmluvnej strane prijať zodpovedajúce vyrovnávacie opatrenia, ktoré sú práve nevyhnutné na nápravu takejto nerovno-váhy. Prioritu dostanú také opatrenia, ktoré najmenej narušia fungovanie EHP.

2. Použije sa postup podľa článku 113.







ČASŤ VIII

FINANČNÝ MECHANIZMUS

Článok 115

S cieľom uviesť do života nepretržité a vyvážené upevnenie obchodných a hospodárskych vzťahov medzi zmluvnými stranami ako je to ustanovené v článku 1, zmluvné strany sa dohodli na potrebe znížiť hospodárske a sociálne rozdiely medzi svojimi regiónmi. Všímajú si preto v tomto ohľadne príslušné ustanovenia obsiahnuté inde v tejto dohode a v jej súvisiacich protokoloch vrátane určitých dojednaní o poľnohospodárstve a rybolove.

Článok 116

Štáty EZVO vytvoria určitý finančný mechanizmus, aby v rámci EHP prispeli a doplnili úsilie, ktoré vyvinulo spoločenstvo s týmto zámerom ohľadne cieľov ustanovených v článku 115.

Článok 117

▼M301

Ustanovenia, ktorými sa riadia finančné mechanizmy, sú uvedené v protokole 38, protokole 38a, dodatku k protokolu 38a, protokole 38b, dodatku k protokolu 38b a protokole 38c.

▼B







ČASŤ IX

VŠEOBECNÉ A ZÁVEREČNÉ USTANOVENIA

Článok 118

1. Ak zmluvná strana zvažuje, že by bolo užitočné v záujme všetkých ostatných zmluvných strán rozvinúť vzťahy vytvorené touto dohodou tak, že by sa rozšírili na oblasti, na ktoré sa táto dohoda nevzťahuje, predloží odôvodnenú žiadosť ostatným zmluvným stranám v rámci Rady EHP. Rada EHP môže poveriť Spoločný výbor EHP, aby preskúmal všetky aspekty danej žiadosti a aby o tom podal správu.

Ak je to vhodné, Rada EHP prijme politické rozhodnutia s cieľom otvoriť rokovania medzi zmluvnými stranami.

2. Dohody vyplývajúce z rokovaní, uvedených v odseku 1 podliehajú ratifikácii alebo schváleniu zmluvnými stranami v súlade s ich vlastnými postupmi.

Článok 119

Prílohy a akty v nich uvedené, tak ako boli prispôsobené pre účely tejto dohody, ako aj protokoly tvoria neoddeliteľnú súčasť tejto dohody.

Článok 120

Pokiaľ neuvádza táto dohoda inak najmä v ►M1 protokoloch 41 a 43 ◄ , uplatňovanie ustanovení tejto dohody má prednosť nad ustanoveniami už existujúcich dvojstranných alebo mnohostranných dohôd, ktoré sú záväzné pre Európske hospodárske spoločenstvo, na jednej strane, a jeden alebo viac štátov EZVO, na strane druhej, v takom rozsahu, v akom rovnaký predmet upravuje táto dohoda.

Článok 121

Ustanovenia tejto dohody nebránia spolupráci:

a) v rámci severskej spolupráce v rozsahu, v akom takáto spolupráca nenarúša riadne fungovanie tejto dohody;

b) v rámci regionálnej únie medzi Švajčiarskom a Lichtenštajnskom v rozsahu, v akom nie sú dosiahnuteľné ciele tejto únie prostredníctvom uplatňovania tejto dohody a v akom nie je narušené riadne fungovanie tejto dohody.

▼M135 —————

▼B

Článok 122

Zástupcovia, delegáti a odborníci zmluvných strán, ako aj oficiálni zástupcovia a ostatní zamestnanci, ktorí konajú podľa tejto dohody, sú povinní dokonca aj po skončení ich oficiálnych poverení nezverejňovať informácie, na ktoré sa vzťahuje služobné tajomstvo, najmä informácie o podnikoch, ich obchodných vzťahoch a ich nákladových komponentoch.

Článok 123

Nič v tejto zmluve nebráni zmluvnej strane, aby prijala akékoľvek opatrenie:

a) o ktorom uvažuje, že má ochrániť zverejnenie informácií v rozpore s jej základnými bezpečnostnými záujmami;

b) ktoré súvisí s výrobou alebo obchodom v oblasti zbraní, munície a vojnového materiálu alebo výrobkov nepostrádateľných na obranné účely alebo výskumom, vývojom a výrobou, ktorá je nepostrádateľná pre obranné účely, za predpokladu, že tieto opatrenia nenarušia podmienky hospodárskej súťaže ohľadne výrobkov, ktoré nie sú určené na špecificky vojenské účely;

c) ktoré považuje za zásadné pre svoju vlastnú bezpečnosť v prípade vážnych vnútorných nepokojov, negatívne pôsobiacich na udržanie práva a poriadku v prípade vojny alebo závažného medzinárodného napätia vytvárajúceho nebezpečie vojny, alebo aby vykonala svoje záväzky, ktoré prevzala na účely udržania mieru a medzinárodnej bezpečnosti.

Článok 124

Zmluvné strany zaobchádzajú so štátnymi príslušníkmi členských štátov ES a štátov EZVO rovnako ako svojimi vlastnými štátnymi príslušníkmi pokiaľ ide o kapitálovú účasť v spoločnostiach v zmysle článku 34, bez toho, aby bolo dotknuté uplatňovanie ostatných ustanovení tejto dohody.

Článok 125

Táto sa dohoda v žiadnom prípade nedotýka pravidiel zmluvných strán, ktorými sa spravuje úprava vlastníctva majetku.

Článok 126

1. ►M187 ◄ , Lichtenštajnského kniežatstva, Nórskeho kráľovstva a Švédskeho kráľovstva. Dohoda sa uplatňuje na územiach, na ktoré je uplatniteľná Zmluva o založení Európskeho hospodárskeho spoločenstva a Zmluva o založení Európskeho spoločenstva uhlia a ocele za podmienok stanovených v týchto zmluvách a na územia Rakúskej republiky, Fínskej republiky,—————, Lichtenštajnského kniežatstva, Nórskeho kráľovstva a Švédskeho kráľovstva.

2. Bez ohľadu na odsek 1 sa táto dohoda neuplatní na Alandské ostrovy. Vláda Fínska však môže oznámiť formou vyhlásenia, ktoré sa uloží počas ratifikácie tejto dohody u depozitára, ktorý odovzdá overené kópie takéhoto vyhlásenia zmluvným stranám, že táto zmluva sa bude uplatňovať na uvedených ostrovoch za tých istých podmienok, ako sa uplatňuje na ostatné časti Fínska za podmienky, že sa dodržia nasledujúce ustanovia: a) Ustanovenia tejto dohody nebránia uplatneniu ustanovení platných kedykoľvek v daný čas na Alandskych ostrovoch: i) ktoré obmedzujú práva fyzických osôb, ktoré nemajú regionálnu príslušnosť na Aland, a právnických osôb, ktoré by mali nadobudnúť a držať nehnuteľnosti do vlastníctva na Alandských ostrovoch bez povolenia príslušných orgánov týchto ostrovov; ii) ktoré obmedzujú právo usadiť sa a právo poskytovať služby fyzickým osobám, ktoré nemajú regionálnu príslušnosť v Alande alebo právnických osôb bez povolenia príslušných orgánov Alandskych ostrovov. b) Touto dohodou sa nenarušia práva, ktoré požívajú obyvatelia Alandu. c) Orgány Alandských ostrovov budú uplatňovať rovnaké zaobchádzanie so všetkými fyzickými a právnickými osobami zmluvných strán.

Článok 127

Každá zmluvná strana môže od tejto dohody odstúpiť, ak to písomne oznámi ostatných zmluvným stranám aspoň 12 mesiacov vopred.

Bezodkladne po oznámení o zamýšľanom odstúpení ostatné zmluvné strany zvolajú diplomatickú konferenciu, aby pripravili potrebné zmeny tejto dohody.

Článok 128

►M1

Any European State becoming a member of the Community shall, and the Swiss Confederation or any European State becoming a member of EFTA may, apply to become a party to this Agreement. It shall address its application to the EEA Council.

◄

2. Podmienky účasti sú predmetom dohody medzi zmluvnými stranami a štátom, ktorý o účasť žiada. Príslušná dohoda bude sa predloží zmluvným stranám na ratifikáciu alebo schválenie v súlade s ich vlastnými postupmi.

Článok 129

1. Táto dohoda je vyhotovená v jedinom origináli v dánskom, holandskom, anglickom, fínskom, francúzskom, nemeckom, gréckom, islandskom, talianskom, nórskom, portugalskom, španielskom a švédskom jazyku, a každý z týchto textov je rovnako autentický.

▼M268

Vzhľadom na rozšírenie Európskeho hospodárskeho priestoru sú znenia tejto dohody v bulharskom, českom, estónskom, chorvátskom, litovskom, lotyšskom, maďarskom, maltskom, poľskom, rumunskom, slovenskom a slovinskom jazyku rovnako autentické.

Texty aktov, na ktoré sa odkazuje v prílohách, sú rovnako autentické v anglickom, bulharskom, českom, dánskom, estónskom, fínskom, francúzskom, gréckom, holandskom, chorvátskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku v znení uverejnenom v Úradnom vestníku Európskej únie a na ich overenie budú vypracované v islandskom a nórskom jazyku a uverejnené v dodatku EHP k Úradnému vestníku Európskej únie.

▼B

2. Táto dohoda bude ratifikovaná alebo schválená zmluvnými stranami v súlade s ich príslušnými ústavnými požiadavkami.

Bude uložená na Generálnom sekretariáte Rady Európskych spoločenstiev, ktorý doručí overené kópie zmluvy všetkým ostatným zmluvným stranám.

Nástroje ratifikácie alebo schválenia budú uložené na Generálnom sekretariáte Rady Európskych spoločenstiev, ktorý to oznámi všetkým ostatným zmluvným stranám.

▼M1

3. This Agreement shall enter into force on the date and under the conditions provided for in the Protocol adjusting the Agreement on the European Economic Area.

▼B

En fe de lo cual, los plenipotenciarios abajo firmantes suscriben el presente acuerdo.

Til bekræftelse heraf har undertegnede befuldmægtigede underskrevet denne aftale.

Zu Urkund dessen haben die unterzeichneten Bevollmächtigten ihre Unterschriften unter dieses Abkommen gesetzt.

Εις πίστωση των ανωτέρο, οι υπογεγραμμένοι πληρεξούσιοι έϑεσαν τις υπογραφές τους στην παρούσα συμφωνία.

In witness whereof, the undersigned Plenipotentiaries have signed this Agreement.

En foi de quoi, les plénipotentiaires soussignés ont apposé leurs signatures au bas du présent accord.

þEssu til staðfestingar hafa undirritaðir fulltrúar, sem til þess hafa fullt umboð, undirritað samning þennan.

In fede di che, i plenipotenziari sottoscritti hanno apposto le loro firme in calce al presente accordo.

Ten blijke waarvan de ondergetekende gevolmachtigden hun handtekening onder deze Overeenkomst hebben gesteld.

Som bevitnelse på dette har de undertegnede befullmektigede undertegnet denne avtale.

Em fé do que, os plenipotenciários abaixo assinados apuseram as suas assinaturas no final do presente acordo.

Tämän vakuudeksi alla mainitut täysivaltaiset edustajat ovat allekirjoittaneet tämän sopimuksen.

Till bestyrkande härav har undertecknade befullmäktigade ombud undertecknat detta avtal.

Hecho en Oporto, el dos de mayo de mil novecientos noventa y dos.

Udfærdiget i Porto, den anden maj nitten hundrede og tooghalvfems.

Geschehen zu Porto am zweiten Mai neunzehnhundertzweiundneunzig.

Έγινε στο Πόρτο, στις δύο Μαΐου χίλια εννιακόσια ενενήντα δύο.

Done at Oporto on the second day of May in the year one thousand nine hundred and ninety-two.

Fait à Porto, le deux mai mil neuf cent quatre-vingt-douze.

Gjört í Oporto annan dag maímánaðar árið nítján hundruð níutíu og tvö.

Fatto a Porto, addì due maggio millenovecentonovantadue.

Gedaan te Oporto, de tweede mei negentienhonderd tweeënnegentig.

Gitt i Oporte på den annen dag i mai i året nittenhundre og nitti to.

Feito no Porto, em dois de Maio de mil novecentos e noventa e dois.

Tehty portossa toisena päivänä toukokuuta tuhat yhdeksänsataayhdeksänkymmentäkaksi.

Undertecknat i Oporto de 2 maj l992.

Por el Consejo y la Comisión de las Comunidades Europeas

For Rådet og Kommissionen for De Europæiske Fællesskaber

Für den Rat und die Kommission der Europäischen Gemeinschaften

Για το Συμβούλιο και την Επιτροπή των Ευρωπαϊκών Κοινοτήτων

For the Council and the Commission of the European Communities

Pour le Conseil et la Commission des Communautés européennes

Per il Consiglio e la Commissione delle Comunità europee

Voor de Raad en de Commissie van de Europese Gemeenschappen

Pelo Conselho e pela Comissão das Comunidades Europeias

Pour le royaume de Belgique

Voor het Koninkrijk België

På Kongeriget Danmarks vegne

Für die Bundesrepublik Deutschland

Για την Ελληνική Δημοκρατία

Por el Reino de España

Pour la République française

Thar cheann Na hÉireann

For Ireland

Per la Repubblica italiana

Pour le grand-duché de Luxembourg

Voor het Koninkrijk der Nederlanden

Pela República Portuguesa

For the United Kingdom of Great Britain and Northern Ireland

Für die Republik Österreich

Suomen tasavallan puolesta

Fyrir Lýðveldið Ísland

Für das Fürstentum Liechtenstein

For Kongeriket Norge

För Konungariket Sverige

Für die Schweizerische Eidgenossenschaft

Pour la Confédération suisse

Per la Confederazione svizzera

PROTOKOLY

PROTOKOL 1

o horizontálnych prispôsobeniach

Ustanovenia aktov, na ktoré odkazujú prílohy dohody sú uplatniteľné v súlade s dohodu a týmto protokolom, pokiaľ príslušná príloha neustanovuje inak. Osobitné prispôsobenia nevyhnutné pre jednotlivé akty sú uvedené v prílohe, v ktorej je dotknutý akt uvedený.

1. ÚVODNÉ ČASTI AKTOV

Preambuly aktov, na ktoré sa odkazuje, nie sú prispôsobené pre účely dohody. Sú relevantné v rozsahu potrebnom pre ich správny výklad a uplatňovanie v rámci dohody ohľadne tých ustanovení, ktoré sú v daných aktoch obsiahnuté.

2. USTANOVENIA OHĽADNE VÝBOROV ES

Postupy, inštitucionálne dojednania alebo iné ustanovenia, ktoré sa týkajú výborov ES, obsiahnuté v aktoch, na ktoré odkazuje, sú uvedené v článkoch 81, 100 a 101 dohody a v protokole 31.

3. USTANOVENIA ZAKLADAJÚCE POSTUPY NA PRISPÔSOBENIE/ZMENU A DOPLNENIE AKTOV SPOLOČENSTVA

Ak akt odkazuje na ustanovenie postupov ES, potrebných na jeho prispôsobenie, rozšírenie alebo zmenu a doplnenie alebo rozvoj nových politík spoločenstva, podnetov alebo aktov, použijú sa príslušné rozhodovacie postupy, ktoré ustanovuje táto dohoda.

4. POSTUPY PRE VÝMENU INFORMÁCIÍ A PRE OZNAMOVANIE

▼M2

a) V prípade, keď určitý členský štát ES predkladá informácie Komisii ES, štát EZVO predloží takéto informácie Dozornému úradu EZVO, ktorý ich postúpi Stálemu výboru štátov EZVO. To isté platí, keď sa posielajú informácie príslušných orgánov. Komisia ES a Dozorný úrad EZVO si vymenia informácie, ktoré obdržali od členských štátov ES, prípadne od štátov EZVO alebo od príslušných orgánov.

▼B

b) Ak má členský štát ES predložiť informáciu jednému alebo viacerým členským štátom ES, predloží ju Komisii ES, ktorá ju postúpi Stálemu výboru na rozposlanie štátom EZVO. Štát EZVO predloží zodpovedajúce informácie jednému alebo viacerým štátom EZVO a Stálemu výboru, ktorý ich postúpi Komisii ES na rozposlanie členským štátom ES. To isté sa uplatní v prípade zasielania informácií, ktoré majú predložiť príslušné orgány.

c) V oblastiach, kde sa z dôvodov naliehavosti vyžaduje veľmi rýchle doručenie informácií, uplatnia sa vhodné odvetvové riešenia, zabezpečujúce priamu výmenu informácií.

d) Funkcie Komisie ES v rámci postupov overovania alebo schválenia, informovania, oznámení alebo konzultácií a podobných záležitostí sa pre štáty EZVO uskutočňuje v súlade s postupmi, ktoré si vzájomne ustanovia. Tým nie sú dotknuté odseky 2, 3 a 7. Komisia ES a Dozorný orgán EZVO alebo Stály výbor, podľa daného prípadu, si vymieňajú informácie ohľadne týchto záležitostí. Každý problém, vznikajúci v tomto kontexte, sa môže postúpiť na Spoločný výbor EHP.

5. POSTUPY PRESKÚMAVANIA A PODÁVANIA SPRÁV

Ak podľa nejakého aktu, na ktorý sa odkazuje, Komisia ES alebo iný orgán ES má vypracovať správu alebo posúdenie alebo niečo podobné, tak Dozorný úrad EZVO alebo Stály výbor, podľa okolností, pokiaľ to nie je dohodnuté inak, súčasne vypracujú, tak ako je to vhodné, zodpovedajúcu správu alebo posudok či podobný dokument týkajúci sa štátov EZVO. Komisia ES a Dozorný úrad EZVO alebo Stály výbor, podľa okolnosti prípadu, navzájom konzultujú a vymieňajú si informácie počas štádia prípravy ich zodpovedajúcich správ, ktorých kópie zašlú Spoločnému výboru EHP.

6. UVEREJŇOVANIE INFORMÁCIÍ

a) Ak podľa aktu, na ktorý sa odkazuje, členský štát ES má uverejniť určitú informáciu ohľadne skutočností, postupov a podobne, rovnako aj štáty EZVO podľa tejto dohody uverejnia príslušné informácie zodpovedajúcim spôsobom.

b) Ak podľa aktu, na ktorý sa odkazuje, vzniká povinnosť uverejňovať skutočnosti, postupy, správy a podobné materiály v Úradom vestníku Európskych spoločenstiev,príslušná informácia sa uverejní ohľadne štátov EZVO v oddelenej časti vestníka týkajúcej sa EHP ( 3 ).

7. PRÁVA A POVINNOSTI

Vzájomné práva a povinnosti členských štátov ES alebo ich verejných subjektov, podnikov alebo jednotlivcov sa považujú za práva a povinnosti zmluvných strán, pričom zmluvnými stranami sa rozumejú, podľa zvláštnych okolností, ich príslušné orgány, verejné subjekty, podniky alebo jednotlivci.

8. ODKAZY NA ÚZEMIA

Vždy, ak sa odkazuje na akty, ktoré majú obsahovať odkazy na územie „společenstva“ alebo „spoločného trhu“, tieto odkazy pre účely tejto dohody sa považujú za odkazy na územia zmluvných strán podľa definície v článku 126 dohody.

9. ODKAZY NA ŠTÁTNYCH PRÍSLUŠNÍKOV ČLENSKÝCH ŠTÁTOV ES

Vždy, keď akty obsahujú odkazy na štátnych príslušníkov členských štátov ES, pre účely tejto dohody sa považujú tieto odkazy tiež za odkazy na štátnych príslušníkov štátov EZVO.

10. ODKAZY NA JAZYKY

Ak akt odkazuje na práva a povinnosti členských štátov ES alebo ich verejných subjektov, podnikov alebo jednotlivcov ohľadne používania ktoréhokoľvek z úradných jazykov Európskych spoločenstiev, tak sa považujú za zodpovedajúce práva a povinnosti zmluvných strán ohľadom používania ktoréhokoľvek z úradných jazykov zmluvných stránich príslušných orgánov, verejných subjektov, podnikov alebo jednotlivcov.

11. NADOBUDNUTIE ÚČINNOSTI AKTOV A ICH VYKONÁVANIE

Ustanovenia o nadobudnutí účinnosti aktov alebo ich vykonávaní, ktoré sú uvedené v prílohách dohody, nie sú relevantné pre účely dohody. Lehoty a termíny, záväzné pre štáty EZVO na nadobudnutie účinnosti aktov a ich vykonávanie, vyplývajú zo dňa nadobudnutia platnosti tejto dohody ako aj z ustanovení o prechodných dojednaniach.

12. ADRESÁTI AKTOV SPOLOČENSTVA

Ustanovenia určujúce, že určitý akt spoločenstva je adresovaný členským štátom ES, nie je pre účely dohody relevantný.

▼M108

PROTOKOL 2

OBSAHUJÚCI VÝROBKY, NA KTORÉ SA NEVZŤAHUJE DOHODA V SÚLADE S ČLÁNKOM 8 ODS. 3 PÍSM. a







Položka HS č. Opis výrobkov 3502 Albumíny, albumináty a iné albumínové deriváty: – vaječný albumín: ex 11 – – Sušený, iný než nevhodný alebo považovaný za nevhodný na ľudskú spotrebu ex 19 – – Iný vaječný albumín, iný než nevhodný alebo považovaný za nevhodný na ľudskú spotrebu ex 20 – Mliečny albumín, vrátane koncentrátov dvoch alebo viacerých srvátkových proteínov iných než nevhodných alebo považovaných za nevhodné na ľudskú spotrebu 3823 Technické monokarboxylové mastné kyseliny; oleje z rafinácie kyselín; technické mastné alkoholy: – Technické monokarboxylové mastné kyseliny; oleje z rafinácie kyselín: ex 11 – – kyselina stearová na kŕmne účely ex 12 – – Kyselina olejová na kŕmne účely ex 13 – – Mastné kyseliny z tallového oleja ex 19 – – Iné na kŕmne účely ex 70 – Technické mastné alkoholy na kŕmne účely

PROTOKOL 3

TÝKAJÚCI SA VÝROBKOV UVEDENÝCH V ČLÁNKU 8 ODS. 3 PÍSM. b DOHODY













Článok 1

1. Ustanovenia dohody sa budú vzťahovať na výrobky uvedené v tabulkách I a II, podľa ustanovení tohto protokolu.

2. ►M153 ◄ nebudú vzťahovať na Lichtenštajnsko. Ustanovenia tohto protokolu sa—————nebudú vzťahovať na Lichtenštajnsko.

Článok 2

1. Výrobky špecifikované v tabuľke I budú podliehať precleniu uvedenému v prílohách k uvedenej tabuľke.

▼M320

Na výrobky uvedené v tabuľke I s pôvodom na Islande alebo v Európskej únii v súlade s ustanoveniami Regionálneho dohovoru o paneuro-stredomorských preferenčných pravidlách pôvodu sa vzťahujú clá stanovené v bode 4a prílohy I k tabuľke I a v bode 1a prílohy II k tabuľke I.

▼M108

2. Tieto colné poplatky sa budú každoročne prehodnocovať. Spoločný výbor ich môže prispôsobiť so zreteľom na vývoj nákladov medzi zmluvnými stranami na základné poľnohospodárske výrobky a /alebo vzájomné dohody.

Článok 3

1. Tento protokol nebude nijakej zo zmluvných strán prekážať pri uplatnení systému vývozných náhrad za tovar uvedený v tabuľke I, so zreteľom na dosah rozdielov v cenách medzi svetovým trhom a trhmi zmluvných strán týkajúcich sa základných poľnohospodárskych výrobkov.

2. Ak sú zabezpečené výrobné náhrady alebo priame dotácie na základné poľnohospodárske výrobky pri výrobe produktov na vývoz, primerane sa znížia náhrady na vývoz.

Článok 4

Zmluvné strany si budú pravidelne vzájomne oznamovať výšky náhrad zabezpečné na základné poľnohospodárske výrobky, na ktoré sa môžu kvalifikovať výrobky uvedené v tabuľke I a súvisiace zmeny v poľnohospodárskej politike vrátane úradných cien.

Článok 5

1. Zmluvné strany nesmú stanoviť clo alebo poplatky, ktoré budú mať rovnaký účinok na dovoz alebo zabezpečiť náhrady na vývoz výrobkov uvedených v tabuľke II.

2. Ustanovenia článku 4 sa budú uplatňovať mutatis mutandis na výrobky uvedené v tabuľke II.

Článok 6

Na žiadosť zmluvnej strany môže Spoločný výbor EHP tento protokol zmeniť tento protokol

Súčasťou takejto zmeny môžu byť zmeny a doplnky k tabuľke I alebo II, ktoré sa vzťahujú na škálu dotknutých výrobkov a príslušné clá.

Článok 7

1. Zmluvné strany oznámia Spoločnému výboru EHP podrobné implementačné pravidlá prijaté na uplatnenie tohto protokolu.

2. Ktorákoľvek zo zmluvných strán môže kedykoľvek požiadať o konzultáciu v Spoločnom výbore EHP o uplatňovaní tohto protokolu.







TABUĽKA I Položka HS č. Opis výrobkov 0403 Cmar, kyslé mlieko a smotana, jogurt, kefír a iné fermentované alebo acidofilné mlieko a smotana, tiež koncentrované, alebo obsahujúce pridaný cukor alebo iné sladidlá, alebo ochutené alebo obsahujúce pridané ovocie,orechy alebo kakao: 10 – Jogurt: ex 10 – – Ochutený alebo s obsahom pridaného ovocia, orechov alebo kakaa 90 – Iné: ex 90 – – Ochutený alebo s obsahom pridaného ovocia, orechov alebo kakaa 0501 Ľudské vlasy, nespracované, tiež prané alebo čistené; odpad z ľudských vlasov 0502 Svinské, kančie alebo diviačie štetiny a chlpy; jazvečie chlpy a ostatné chlpy na výrobu kief alebo štetcov; odpad z takýchto štetín alebo chlpov: 0503 Konské vlásie a odpad z konského vlásia, tiež uložené vo vrstvách, tiež s podložkou 0505 Koža a iné časti vtáčieho tela, s perím alebo s páperím, vtáčie perie a časti vtáčieho peria (tiež pristrihnuté) a páperie, inak neopracované ako čistené, dezinfikované alebo pripravené na konzerváciu; prášok a odpad z vtáčieho peria alebo jeho častí: 0507 Slonovina, korytnačina, kostice a fúzy veľrýb, rohy, parohy, kopytá, paznechty, pazúry a zobáky neopracované alebo jednoducho upravené, ale neprirezané do tvaru; prach a odpad z týchto produktov: 0508 Koraly a podobné materiály neopracované alebo jednoducho upravené, ale nie inak opracované; ulity, lastúry a panciere mäkkýšov, kôrovcov alebo ostnokožcov a sépiové kosti, neopracované alebo jednoducho upravené, ale neprirezané do tvaru, prach a odpad z týchto materiálov 0509 Prírodné špongie živočíšneho pôvodu 0510 Ambra, kastoreum, cibet a pižmo; kantaridy; žlč, tiež sušená; žľazy a iné živočíšne produkty používané na prípravu farmaceutických výrobkov, čerstvé, chladené, mrazené alebo inak dočasne konzervované 0710 Zelenina (tiež varená vo vode alebo v pare), mrazená 40 Kukurica cukrová (Zea mays var. saccharata) 0711 Zelenina dočasne konzervovaná (napr. v plynnom oxide siričitom, v slanom náleve, sírenej vode alebo v iných konzervačných roztokoch), ale v tomto stave nevhodná na bezprostrednú konzumáciu: 90 – Iné druhy zeleniny; zeleninová zmes: ex 90 – – Kukurica cukrová (Zea mays var. saccharata) 1302 Rastlinné šťavy a výťažky; pektínové látky, pektináty a pektáty; agar-agar a ostatné slizy a zahusťovadlá, tiež modifikované, získané z rastlinných produktov: – Rastlinné šťavy a výťažky: 14 – – Z rimbaby (Pyrethrum) alebo z koreňov rastlín obsahujúcich retonón 19 – – Iné: ex 19 – – – Zmesi rastlinných výťažkov na prípravu nápojov alebo potravinových prípravkov ex 19 – – – Iné liečivé ako zmesi rastlinných výťažkov na prípravu nápojov alebo potravinových prípravkov alebo oleoživice vanilky 20 – Pektínové látky, pektináty a pektáty: ex 20 – – S obsahom pridaného cukru 5 % hmotnosti alebo viac 1401 Rastlinné materiály druhov používaných hlavne na pletenie(napríklad bambus, rotang, trstina, sitina, šáchor, vŕbové prútie, rafia, obilná slama čistená, bielená alebo farbená, a lipová kôra): 1402 Rastlinné materiály druhov používaných hlavne na vypchávanie (napr. kapok, rastlinné vlákna a morská tráva), tiež vrstvené na podložkách alebo bez podporného materiálu 1403 Rastlinné materiály druhov používaných hlavne na výrobu metiel alebo kief (napr. cirok, piasava, fúzovec, istle), tiež v pradenách alebo vo zväzkoch 1404 Rastlinné produkty inde neuvedené ani nezahrnuté: 10 – Rastlinné suroviny druhov používaných hlavne na farbenie alebo na vyčiňovanie 90 – Iné 1517 Margarín; jedlé zmesi alebo prípravky zo živočíšnych alebo rastlinných tukov alebo olejov, alebo frakcií rôznych tukov alebo olejov tejto kapitoly, iné ako jedlé tuky a oleje a ich frakcie položky 1516: 10 – Margarín, okrem tekutého margarínu: ex 10 – – Obsahujúci viac ako 10 % ale nie viac ako 15 % hmotnosti mliečnych tukov 90 – Iné: ex 90 – – Obsahujúce viac ako 10 % ale nie viac ako 15 % hmotnosti mliečnych tukov ex 90 – – Jedlé zmesi alebo potravinárske prípravky druhov používaných ako prípravky na vytieranie foriem 1520 Glycerol surový; glycerolové vody a glycerolové lúhy: ex 00 Na kŕmne účely (1) 1522 Degras; zvyšky po spracovaní tukových látok alebo živočíšnych alebo rast-linných voskov: ex 00 – Degras na kŕmne účely (1) 1702 Ostatné cukry, vrátane chemicky čistej laktózy, maltózy, glukózy a fruktózy, v pevnej forme; cukrové sirupy neobsahujúce pridané ochucujúce látky alebo farbivá; umelý med, tiež zmiešaný s prírodným medom; karamel 50 – Chemicky čistá fruktóza 90 – Iné, vrátane invertného cukru: ex 90 – – Chemicky čistá maltóza 1704 Cukroviny (vrátane bielej čokolády), neobsahujúce kakao 1806 Čokoláda a ostatné potravinové prípravky obsahujúce kakao 1901 Sladový výťažok; potravinové prípravky z múky, krupice, škrobu alebo zo sladových výťažkov, neobsahujúce kakao alebo obsahujúce menej ako 40 % hmotnosti kakaa v celkom odtučnenom základe, inde nešpecifikované ani nezahrnuté; potravinové prípravky z tovaru položiek 0401 až 0404 neobsahujúce kakao alebo obsahujúce menej ako 5 % hmotnosti kakaa v celkom odtučnenom základe, inde nešpecifikované ani nezahrnuté: 1902 Cestoviny, tiež varené alebo plnené (mäsom alebo inými plnkami), alebo inak upravené, ako špagety, makaróny, rezance, široké rezance, halušky, ravioli, canneloni; kuskus, tiež pripravený: – Cestoviny nevarené, neplnené alebo inak pripravené: 11 – – Obsahujúce vajcia 19 – – Iné 20 – Plnené cestoviny, tiež varené alebo inak pripravené ex 20 – – Obsahujúce viac ako 20 % hmotnosti párkov a podobných výrobkov, z mäsa a drobov akéhokoľvek druhu, vrátane tukov akéhokoľvek druhu alebo pôvodu 30 – Iné cestoviny 40 – Kuskus 1903 Tapioka a jej náhradky zo škrobu, vo forme vločiek, chuchvalcov, zŕn, perličiek a v podobných tvaroch 1904 Pripravené potraviny získané napučaním alebo pražením obilia alebo obilných produktov (napr. pražené kukuričné vločky — corn flakes); obilie (iné ako kukurica) v zrnách alebo vo forme vločiek alebo inak spracované zrno